Institucije zaobilaze stručnjake s fakulteta – Zvornik Danas\nNaslovna/VIJESTI/Društvo/Institucije zaobilaze stručnjake s fakulteta\nBANJALUKA, DOBOJ – Iako univerziteti u Republici Srpskoj imaju stručan kadar, ipak ih prilikom izrade važnih projekata od javnog značaja institucije zaobilaze, požalili su se dekani i profesori.\nDarko Knežević, dekan Mašinskog fakulteta u Banjaluci, rekao je da ne zna koji su razlozi zašto institucije uporno zaobilaze konsultacije sa stručnim osobljem ovog, ali i drugih fakulteta.\n„Ne znam je li razlog inertnost tih institucija, jer im se vjerovatno lakše obratiti nekom drugom. Evo, konkretno za problem banjalučke ‘Toplane’ tvrdim da niko ne može ponuditi kvalitetnije rješenje od naših domaćih stručnjaka“, rekao je Knežević.\nZoran Ćurguz, dekan Saobraćajnog fakulteta u Doboju, rekao je da učešće domaćih akademskih stručnjaka u važnim projektima nije dovoljno zastupljeno, ali da vjeruje da za to postoje i objektivni razlozi. Ističe da se fakulteti zbog zakonskih propisa ne mogu pojavljivati na tenderima niti biti konkuretni firmama, ali da mogu raditi projekte.\n„Zakonska regulativa mora biti usaglašena s našim mogućnostima kako bismo se mogli prijavljivati na tendere. Kada je rađen autoput Banjaluka Doboj od nas su tražili da učestvujemo na tenderu, ali mi nismo prošli upravo zbog tih zakonskih regulativa. Mi eventualno možemo raditi projekte. Možemo reći da u tom smislu naš fakultet pomalo ide naprijed, jer radimo na projektima za raskrsnice i kružne tokove u Pelagićevu i Rogatici“, naveo je Ćurguz.\nSmatra da i profesori moraju biti aktiviji kako bi ponudili poslove koje mogu fakulteti da rade da bi eventualno ušli u neku saradnju sa drugima.\nDa se univerzitetski stručnjaci rijetko angažuju u kapitalnim projektima potvrdili su i na Arhitektonskograđevinskogeodetskom fakultetu u Banjaluci.\n„Smatram da se rijetko koristi naš kadar s Univerziteta, a pravi ljudi na pravim mjestima mogu učiniti mnogo“, poručio je Aleksandar Borković, prodekan za naučnoistraživački rad na AGFu.\nNi na banjalučkom Ekonomskom fakultetu ne mogu se pohvaliti većom saradnjom s institucijama.\n„Kod nas se inače više cijene trećerazredni eksperti nego profesori i asistenti na domaćem univerzitetu. Na stručnim okupljanjima su naši kadrovi veoma dominantni, ali ne možemo kriviti javni sektor, možda se ni mi dovoljno ne trudimo. Međutim, nauka i struka nisu estrada ni reklama“, rekao je Goran Radivojac, profesor na Ekonomskom fakultetu.\nIstiče da se mišljenje univerzitetskih stručnjaka često doživi kao kritika, a kritiku niko ne voli, zbog čega jaz između struke i onih koji donose odluke postaje veći.\n„Univerzitet je sigurno najtačnije mjesto na kojem se može porazgovarati s ljudima koji su doboku upućeni u struku, posebno kada su u pitanju oni koji se bave i inovacijom. Na tom planu mogu ponuditi rješenja za sve zainteresovane strane“, poručio je Luka Kecman, prorektor za kadrovske i materijalne resurse na Banjalučkom univerzitetu.\nKako ističe, nije dovoljno čvrsta veza između univerziteta i onih koji donose takve odluke, ali postoji određeni napredak.\n„Ozbiljno društvo se oslanja na vrhunske institucije tog društva, a univerzitet je, nakon Akademije nauka i umjetnosti RS, vrhunska institucija i za sva pitanja bi trebalo, u najmanju ruku, da budu konsultovani takvi stručnjaci“, kazao je Kecaman.\nDodaje da dobar dio ljudi posmatra univerzitet kao mjesto gdje se studenti školuju i gdje se samo odvija nastava, a da za usluge biraju razne agencije, zaobilazeći one koji su proizveli te kadrove.


U neizvesnom duelu koji je rešen u samoj završnici, na terenu su se našli Bogdan Bogdanović i Nikola Kalinić u žuto-crnim i Miroslav Raduljica i Milan Mačvan u crveno-crnim bojama.\nObradović sa klupe vodio tursku ekipu do nove evroligaške pobede. Kalinić je doprineo sa 10 poena uz po dva skoka i asistencije, a na teren se posle više od dva meseca i povrede vratio Bogdanović. Sjajni šuter odigrao je 12 minuta bez poena iz dva šuta uz jednu uhvaćenu loptu.\nU ekipi Armanija Milan Mačvan je igrao 28 minuta i postigao šest poena uz četiri skoka i dve asistencije, dok je Miroslav Raduljica za skoro 20 minuta ubacio 12 poena i imao pet uhvaćenih lopti.\nNa ovom meču istakli su se Luiđi Datome (17) i Bobi Dikson (11) u Feneru, odnosno Mantas Kalnietis (20) i Riki Hikman (15) kod "manekena".


Zajedničke vežbe Vojske Srbije i Rusije\nZajedničke vežbe Vojske Srbije i Rusije\nMinistri odbrane Srbije i Ruske Federacije Bratislav Gašić i Sergej Šojgu složili su se danas u Moskvi da je saradnja dve zemlje u oblasti odbrane u usponu i da bi trebalo unaprediti saradnju u domenu zajedničke obuke i vežbi oružanih snaga.\nUz ocenu da je u oblasti odbrane zabeležen kvalitativan i kvantitativan progres u saradnji ministri su zaključili da postignuti rezultati prate odlične političke i ekonomske odnose Srbije i Rusije, što potvrđuju i brojne međusobne posete u prethodnom, ali i u narednom periodu.\nOni su se složili da je, zbog dostizanja interoperabilnosti i funkcionalnih sposobnosti oružanih snaga, neophodno unaprediti saradnju u domenu zajedničke obuke i vežbi.\nGašić i Šojgu naglasili su da je važno raditi na očuvanju mira i bezbednosti u svetskim okvirima, i da je potrebno da se razmeni iskustvo stečeno angažovanjem u multinacionalnim operacijama.\nIstaknuto je i da je potrebno poboljšati vojno-obrazovnu, vojno-tehničku, kao i vojno-medicinsku saradnju.\nMinistar Gašić zahvalio se zbog razumevanja koje ruski zvaničnici imaju kada je reč o stavu Srbije po pitanju krize u Ukrajini, podršci teritorijalnom integritetu i suverenitetu Srbije, kao i naporima da se pitanje KiM reši mirnim putem.\nMinistar odbrane rekao je da Srbija kao vojno neutralna država, i pored toga što Evropska unija predstavlja jedan od ključnih spoljno-političkih ciljeva, nastoji da na bilateralnom planu razvija balansiranu saradnju sa svim državama i međunarodnim faktorima u svetu, u skladu sa zajedničkim interesima.\nGašić je još jednom se zahvalio Ruskoj Federaciji na pomoći tokom poplava koje su zadesile Srbiju i istakao da su klimatske promene na globalnom nivou pokazale da je neophodno jače povezivanje u pružanju pomoći i otklanjanju posledica prirodnih katastrofa.\nDelegacija Ministarstva odbrane i Vojske Srbije prisustvovaće, drugog dana zvanične posete Rusiji, završnoj ceremoniji međunarodnog takmičenja „Tenkovski biatlon 2014“, na kojem učestvuju predstavnici oružanih snaga iz 12 država, među kojima su i pripadnici Vojske Srbije.


Prijava protiv Dodika i grupe ministara RS\nNaslov: Prijava protiv Dodika i grupe ministara RS Pet 20 Feb - 13:35\nBANJALUKA - Državna agencija za istrage i zaštitu BiH (SIPA) podnela je krivičnu prijavu protiv premijera RS Milorada Dodika, nekoliko ministara i osoba iz poslovnog sveta RS jer su oštetili budžete BiH i RS za 145 miliona KM, objavila je juče agencija Beta.\nU upravi SIPA juče nisu hteli ni da potvrde ni da demantuju ovu informaciju, dok u Tužilaštvu BiH kažu da „na adresu protokola Tužilaštva BiH nije stigao takav dokument”.\nAgencija Beta, pozivajući se na izvore u Tužilaštvu BiH, navodi da je SIPA sprovela istragu „u vezi sa određenim građevinskim projektima u RS i utvrdila da su Vlada i određene institucije RS počinile nezakonite radnje” u sprovođenju tih projekata. „Počinjeno je više krivičnih dela organizovanog kriminala, pranja novca i zloupotreba položaja. Time su budžeti RS i BiH oštećeni za 145 miliona KM”, navodi Beta, pozivajući se na krivičnu prijavu. Prema tvrdnjama izvora ove agencije, „SIPA je podnela krivičnu prijavu protiv 11 osoba udruženih u zločinačku organizaciju sa premijerom Dodikom na čelu”.\nPodsetimo, krajem prošle godine Vlada RS je, na zahtev Tužilaštva BiH, dostavila određenu dokumentaciju agenciji SIPA u vezi sa gradnjom zgrade Vlade RS, autoputa Banjaluka - Gradiška i još nekoliko projekata. Navodno je dostavljena i određena finansijska dokumentacija preduzeća „Integral injženjering” iz Laktaša koje je i izvodilo sporne radove. Tada je zvanično saopšteno da su u toku predistražne radnje o navodnim zloupotrebama prilikom gradnje zgrade Vlade, autoputa...\nPrethodno je Vlada osporavala nadležnost Tužilaštva BiH u ovom slučaju, tvrdeći da to treba da ispitaju istražni organi RS, ako postoji osnov sumnje u počinjeno krivično delo. Nakon toga je Vlada RS podnela i krivičnu prijavu protiv prvog zamenika visokog predstavnika u BiH Rafija Gregorijana, glavnog tužioca BiH Milorada Barašina i protiv nekoliko stranih sudija i tužilaca i novinara zbog „zločinačkog udruženja protiv RS”. Premijer RS Milorad Dodik tvrdio je da je Tužilaštvo BiH pokrenulo nezakonit postupak protiv RS od čijih institucija traži određenu dokumentaciju. Nakon pritisaka UO Saveta za za sprovođenje mira i Kancelarije visokog predstavnika, Vlada je dostavila traženu dokumentaciju. U Vladi RS juče nisu komentarisali informaciju agencije Beta.\nNaslov: Re: Prijava protiv Dodika i grupe ministara RS Pet 20 Feb - 19:41\nNedodirljivih ne smije biti kad su krivična djela u pitanju, ako je funkcioner lakše će mu biti da dokaže da je nevin !!!\nNaslov: Re: Prijava protiv Dodika i grupe ministara RS Pet 20 Feb - 22:46\nCime se sve ne sluzi ova turska gamad.\nNaslov: Re: Prijava protiv Dodika i grupe ministara RS


Homeza slajderFondacija Tijana Jurić u četvrtak predaje potpise građana\nIgor Jurić, osnivač Fondacije „Tijana Jurić“, u četvrtak, 9. novembra, u 13 sati predaće Skupštini Srbije više od 150.000 potpisa građana, prikupljenih u okviru narodne inicijative za uvođenje kazne doživotnog zatvora za ubistvo deteta, maloletnika ili trudne žene.\nIstim predlogom, kako se navodi, Fondacija koja se dve i po godine intenzivno bori za bolju bezbednost dece u Srbiji, traži i da tako osuđena lica nemaju pravo na uslovni otpust.\nIgor Jurić kaže da je narodna inicijativa bila logičan korak nakon što smo „nekoliko meseci čekali da naš predlog uđe u skupštinsku proceduru“.\n„Istrajni smo u svakoj borbi za bolju bezbednost sve naše dece. Tako je bilo i sa ‘Tijaninim zakonom’, a sada i sa inicijativom za uvođenje nove sankcije za najsvirepije ubice dece“, kaže Igor Jurić.\nInicijativa za izmenu Krivičnog zakonika druga je inicijativa Fondacije „Tijana Jurić“. Prethodno, 2014. godine ova organizacija podnela je inicijativu za izmenu Zakona o policiji, da bi u julu 2015. godine poslanici Skupštine Srbije usvojili njihov predlog, koji je simbolično nazvan „Tijanin zakon“.


SITUACIJA SE ZAOŠTRAVA, ESKALACIJA BLIZU: Britanija preti Iranu zbog incidenta u moru i zaplene tankera!\nTanker koji prevozi naftu, Foto: Ruptly Printscreen\nEU je izrazio "veliku zabrinutost"\nBritanski ministar inostranih poslova Džeremi Hant ranije je odbacio mogućnost vojne akcaije protiv Teheran\nObjavljeno: 21.07.2019. 21:29h\nBritanija razmatra niz mera, uključujući i sankcije protiv Irana kao odgovor na eskalirajući spor koji je nastao zbog zaplene tankera u Hormuškom moreuzu.\n"Razmotrićemo niz mogućnosti", kazao je britanski ministar obrane Tobias Ellwood na pitanje o mogućnosti uvođenja sankcija Iranu.\nBritanski ministar inostranih poslova Džeremi Hant ranije je odbacio mogućnost vojne akcije protiv Teherana, ali pretio je "ozbiljnim posledicama", izražavajući pritom solidarnost sa Sjedinjenim Državama.\nJedna od opcija - zamrzavanje iranske imovine\nPo nepotvrđenim medijskim izveštajima zamrzavanje iranske imovine jedna je od opcija, ali ministarstvo inostranih poslova tu je informaciju odbilo da komentariše.\nIranski Čuvari revolucije u petak su objavili da su zaustavili i zaplenili tanker Stena Impero te da su ga priveli u Bandar Abas, na što je Velika Britanija osudila "opasan" čin i pozvala britanske brodove da ne plove tim strateškim morskim prolazom u kojemu su zaredali incidenti.\nEU je u subotu izrazio "veliku zabrinutost" zbog zaplene britanskog tankera\nOd 23 člana posade tankera u vlasništvu švedskog brodara 18 je indijskih državljana, među njima kapetan, objavio je Iran. Službena Manila navodi da su ostali trojica ruskih pomoraca, te po jedan Latvijac i Filipinac.\nKRIZA KOD OBALE IRANA: Velika Britanija tvrdi da je zaustavljen i drugi tanker\nEU je u subotu izrazio "veliku zabrinutost" zbog zaplene britanskog tankera u Hormuškom moreuzu, te upozorio na opasnost "nove eskalacije".\n"U ionako napetoj situaciji ovakav tok događaja povećava opasnost nove eskalacije i potkopava napore koji se u ovom času poduzimaju radi rešenja sadašnje krize", dodaje diplomatska služba EU-a u saopštenju.\nEU poziva sve na suzdržanost kako bi se izbegle nove napetosti, te poručuje da se "sloboda plovidbe mora poštovati u svim vremenima". Ranije u subotu i vlade Nemačke i Francuske pozvale su Iran da oslobodi naftni tanker.\nIran tvrdi da je tanker plovio pogrešnim smerom\nSjedinjene Države već su u petak osudile nasilne metode Irana, a u subotu objavile da američki nenaoružani izviđački zavionu međunarodnom vazdušnom prostoru iznad Hormuškog moreuza prati stanje nakon iranske zapljene britanskog tankera, te da je u stalnom kontaktu s američkim brodovima u tom području.\nRanije je iranska službena novinska agencija IRNA, pozivajući se na vojni izvor, prenela da je tanker isključio lokator, ignorisao upozorenja Čuvara revolucije i plovio pogrešnim smerom. Novinska agencija Fars je, pozivajući se na službene izvore, izvestila da je tanker sudelovao u nesreći s iranskim ribarskim brodom te je ignorisao njihove pozive u pomoć.\nVlasnik tankera, firma Stena Bulk, odgovorio je da je tanker "u celosti poštovao sve propise o plovidbi, kao i međunarodne propise".\nNarušeni odnosi SAD-a i Irana\nOdnosi između Vašingtona i Teherana pogoršali su se prošle godine kad je američki predsednik Donald Tramp odbacio međunarodni sporazum o ograničavanju iranskog nuklearnog programa postignut 2015. i uveo sankcije protiv Irana.\nHormuškim moreuzom prolazi trećina svetske sirove nafte koja se prevozi morskim putem, a Iran je zbog napetosti sa Sjedinjenim Državama koje su mu obnovile sankcije već dao naslutiti da bi mogao zatvoriti taj strateški prolaz.\nZaplena britanskog tankeraEUTankerSankcije protiv IranaBritanijaSAD osudio napad Irana na britanski tankerTanker nafta\nBORJAN NAPUŠTA MARAKANU? Stigla ponuda od 2.000.000 za najboljeg igrača srpskog šampiona!


Aerodrom u Beogradu, 15 mart 2020.\nOd 19. marta u podne privremeno se obustavljaju svi komercijalni međunarodni letovi na aerodromu "Nikola Tesla" u Beogradu, a međunarodni granični prelaz na aerodromu biće privremeno zatvoren, saopštilo je Ministarstvo građevinarstva, saobraćaja i infrastrukture.\nU saopštenju se dodaje da na osnovu odluke Vlade Srbije aerodrom neće biti zatvoren u vreme vanrednog stanja, uvedenog zbog širenja korona virusa.\n"Aerodrom "Nikola Tesla" u Beogradu ostaje otvoren za sve humanitarne letove i kargo saobraćaj, a vazdušni prostor Srbije ostaje otvoren za sve prelete. Preporuka putnicima je da se za detaljnije informacije o načinu ostvarivanja svojih prava obrate avio-kompaniji", navodi se u saopštenju.\nVlada: Sleteće svi avioni koji su poleteli pre odluke\nIz kabineta Vlade Srbije napominju da će svi avioni koji su sa polaznih destinacija poleteli pre nego što je odluka stupila na snagu, moći bezbedno da slete na beogradski aerodrom.\n„Za sve putnike koji slete obavezujuće su mere samoizolacije i njihovo eventualno kršenje biće strogo kontrolisano i kažnjeno u skladu sa zakonom“, dodaje se u saopštenju Vlade Srbije.\n"Pokušavamo da ograničavanjem i obustavljanjem putničkog saobraćaja sprečimo unošenje dodatne zaraze u Srbiju da bismo našem zdravstvenom sistemu dali dovoljno vremena da se brani, odnosno da imamo dovoljno lekara i dovoljno zdravih lekara da mogu u dužem vremenskom periodu da nas štite", rekao je Stefanović za televiziju Pink.\nOn je precizirao da će biti omogućeno da na aerodrome sleću avioni koji prevoze eksperte, koji bi mogli da pomognu našoj zemlji. "Svi ostali moraće da se strpe", rekao je ministar policije Srbije.\nRazmatra se obustava putničkog saobraćaja na granicama\nStefanović je rekao da će se danas razmatrati i pooštravanje mera kada su u pitanju granični prelazi.\n"Hoćemo da razmotrimo mogućnost da, ukoliko vlada donese takvu odluku, zaustavimo u potpunosti putnički saobraćaj u smislu ulaska u Republiku Srbiju", rekao je Stefanović.\nU Srbiji još osam zaraženih korona virusom\nOn je rekao i da građani Srbije koji žive u inostranstvu nisu poštovali apel i da je u Srbiju, "samo u protekla tri, četiri dana uspelo da uđe oko 70.000 ljudi".\n"Na takav način rizikuje se bezbednost svih ostalih građana Srbije", rekao je ministar.


EVROPA SE DIŽE PROTIV ALBANACA: Još jedna velika evropska država povlači priznanje Kosova?! - Šoutajm.rs\nEVROPA SE DIŽE PROTIV ALBANACA: Još jedna velika evropska država povlači priznanje Kosova?!\n– Nadamo se da će do 15. februara biti bar još toliko potpisa jer su naši ljudi masovno krenuli da ih prikupljaju. Peticija će biti upućena 20. februara italijanskom parlamentu. Ne znamo da li će Italija promeniti odluku, verovatnoća nije velika, u svakom slučaju, ovom inicijativom tema Kosova je ponovo dospela u žižu italijanske javnosti, kojoj želimo i da ukažemo na težak položaj srpskog stanovništva na Kosovu i Metohiji – navodi za „Alo!“ Kusalo.\nPrevious Article OVDE JE ROĐEN SVETI VASILIJE OSTROŠKI: Pogledajte gde je živeo svetac (VIDEO)\nNext Article POLITIČARI IZ PRIŠTINE NEPOŽELJNI: SAD uvode opšte sankcije Kosovu zbog Srbije


PAŽNJA PUNA LJUBAVI: Opština Ugljevik darovala po 100 KM boračkim porodicama | Novosti.RS\nZa 296 porodica, izdvojeno je 29.600 KM.Na prijemu u Centru za kulturu za ove kategorije načelnik Ugljevika Vasilije čestitao im je nastupajući praznik- Božić i Dan Republike Srpske.\n-Ove ljudi su najzaslužnije za stvaranje Republike Srpske, potomci poginulih boraca koji su dali svoje živote za opstanak srpskog naroda na ovim prostorima, naša je dužnost i obaveza je da im ukažemo svoje poštovanje, da nastavimo da radimo marljivo i vredno kako bi svi živjeli u slobodi - rekao je Perić.\nPerić se zahvalio Opštinskoj Boračkoj organizaciji na dobroj saradnji tokom svih ovih godina i najavio još snažniji podršku lokalne uprave onima koji su najviše dali za slobodu i RS.\nU proteklom odbrambeno-otadžbinskom ratu iz opštine Ugljevik poginuo je 301 borac Vojske Republike Srpske, a 238 njihovih porodica živi na području ove lokalne zajednice.\nPredsednik Odbora poginulih Boračke organizacije Ugljevika Savo Milošević, zahvalio je na podršci opštini Ugljevik i Boračkoj organizaciji ove podmajevičke opštine.\nMilošević, koji je otac poginulog borca Vojske Republike Srpske istakao je da se na ovaj način uljepšaju praznici ovoj kategoriji društva.\nborci RS Vasilije Perić Ugljevik Boračka organizacija RS Republia Srpska


Američke državne rezerve drže bilion dolara stranih banaka - Sputnjik Srbija\n14:25 17.08.2015 (osveženo 16:19 05.10.2015) Preuzmite kraći link\nObim slobodnih rezervi stranih banaka koji se nalazi na računima Federalnih rezervi SAD iznosi nešto manje od bilion dolara, navodi „Market vač“, pozivajući se na istraživanje Federalne rezervne banke Klivlenda.\nNakon tri programa kvantitativnog slabljenja koje su realizovale Federalne rezerve ukupan iznos slobodnih rezervi finansijskih kompanija na računima u CB dostigao je 2,5 biliona dolara, dok je do pre sedam godina on iznosio 1,9 milijardi dolara.\nPri tome, glavni udeo slobodnih rezervi odlazi na najveće finansijske kompanije i filijale stranih banaka, posebno evropskih.\nUzimajući u obzir da u ovom trenutku američka Centralna banka plaća 0,25 odsto na godišnjem nivou na rezerve finansijskih kompanija koje se nalaze na njenim računima, godišnji prihod od kamata stranih banaka iznosi oko 20 milijardi dolara.\nKako se navodi u istraživanju, strane banke nisu ostavljale slobodne rezerve na računima Federalnih rezervi do finansijske krize 2008. godine. Međutim, nedostatak pouzdanih instrumenata za ulaganja u periodu krize ozbiljno je promenio situaciju.\ndolar, Federalne rezervne banke


Drustvo - datum: 2018-11-25 MINISTAR KEMAL PURIŠIĆ TVRDI Penzije najviše u regionu\nMinistar rada i socijalnog staranja Kemal Purišić poručio je juče da je strateški cilj Crne Gore održiv ekonomski rast koji će doprinijeti povećanju kvaliteta života svih građana i smanjenju razvojnog jaza države u odnosu na prosjek Evropske unije (EU). On je istakao da je za ostvarenje tog cilja potrebna efikasna politika zapošljavanja i tržišta rada.\n– Strukturne reforme, koje u koordinaciji s EU sprovodimo, imaju za cilj povećanje konkurentnosti i produktivnosti, podsticanje preduzetništva, rast zaposlenosti, povećanje socijalne kohezije. Ministarstvo rada kontinuirano unapređuje socijalnu sigurnost građana, kroz omogućavanje pristupa tržištu rada i adekvatnom zaposlenju – rekao je Puršić, prenosi RTCG.\nOn je istakao da Crna Gora mjesečno za penzije izdvaja 34,5 miliona eura. Prosječna penzija od 284 eura, kako je rekao, najveća je u regionu, a trenutno imamo 129.833 korisnika penzija. M.S.


Alex Čović, Author at Startit\nProgramski direktor Startap Akademije. U startap ekosistemu od 2008.\nJedna od osobenosti treće generacije Startap Akademije (za koju su prijave otvorene još sutra) je i direktna uključenost investitora u rad sa polaznicima kursa. Za razliku od većine startap programa (uključujući tu i neke od najpoznatijih regionalnih i svetskih akceleratora) u kojima timovi nemaju mogućnost da se sretnu i rade sa njima pre finalnog demo\nSve što ste želeli da znate o programu Startap Akademije (a niste nas do sada pitali)\nPripreme za treću generaciju Startap Akademije, koja počinje za radom već sledećeg meseca su u punom jeku. Veliki broj prijava koji je do sada pristigao nam predstavlja podstrek i potvrdu da u našoj zajednici itekako postoji potreba za ovakvim programom – ali i da ponovo imamo daleko više prijava nego predviđenih mesta. Dakle, ako još uvek razmišljate\nČini se da u poslednje vreme svaki dan imamo priliku da pročitamo nešto novo o Startap Akademiji i uspesima timova koji su prošli kroz ovaj program. Pre nekoliko nedelja smo najavili treću generaciju i otvorili prijave za kandidate, a ubrzo zatim je stigla i vest o Elevenovoj investiciji u Cyber City, diplomcima druge generacije Startap Akademije. Nova potvrda\nPočinju prijave za treću generaciju Startap Akademije\nStartap Akademija, škola tehnološkog preduzetništva kroz koju su u poslednje dve godine prošli neki od najaktivnijih i najuspešnijih domaćih startapa, od danas i zvanično prima prijave za svoju treću generaciju. Ovogodišnja generacija Startap Akademije počeće sa radom 18. oktobra, trajaće osam nedelja, i u njoj će svoje mesto naći ukupno trideset budućih preduzetnika.\nLean Startup radionice na Startit Festivalu\nStartit Fest počinje za manje od dve nedelje, i već sada znamo da nas očekuje pet dana intenzivnog učenja i druženja. Iako je teško izabrati favorite između više od pedeset događaja koji nas očekuju, dva događaja koji se bave Lean Startap problematikom – Lean Camp i Course Correction definitivno ne treba propustiti.\nŠta da očekujete na Startap Akademiji (i važan apdejt)\nPripreme za ovogodišnju Startap Akademiju su u punom jeku – prošlog utorka ste u Domu Omladine imali prilike da čujete iskustva polaznika prve generacije, kao i da od organizatora saznate šta će polaznici moći da nauče tokom nešto više od dva meseca, koliko će program trajati. Ipak, jedan od najvećih benefita ovakvog programa je networking, odnosno mogućnost da\nBeogradski startap Datamaid, polaznik prve generacije Startap Akademije čiji je jedan od osnivača naša draga Katarina je primio prvu seed investiciju od sofijskog Elevena. Standardni uslovi ovog akceleratora podrazumevaju 25.000€ za 8% kompanije. Datamaid omogućava kreiranje i čuvanje multimedijalnih beleški u cloud-u, njihovo jednostavno organizovanje, kao i objavljivanje na blogu ili društvenim mrežama. Prvenstveno je namenjen\nZadovoljstvo nam je da najavimo još jedan u nizu startap događaja u Beogradu — u utorak, 2. jula sa početkom u 20h će se u prostoru KC Grada organizovati prvi TechCrunch Meetup u Beogradu. Verujemo da Techcrunch nije potrebno posebno predstavljati, ali za svaki slučaj da napomenemo da je u pitanju najpoznatiji i najčitaniji svetski medij


Bijeljina: Humanitarnu akciju studenata podržala Gradska uprava :: Dešavanja u Bijeljini ::\n12. May 2021. / 04:15\nGradska uprava Bijeljina uručila je danas Studentskom parlamentu Univerziteta u Istočnom Sarajevu 1.000 KM koje su prikupili mladi zaposleni u Upravi i gradonačelnik Mićo Mićić, s ciljem da se pridruže akciji doniranja pomoći socijalno ugroženim licima.\nPredsjednik Studentskog parlamenta Univerziteta u Istočnom Sarajevu Kristina Koprivica rekla je novinarima da je riječ o akciji koju po treći put sprovodi apolitična organizacija ,,Studenti Srpske''.\n"Od ove godine Studentski parlament UIS odlučio je da se pridruži akciji. Postavili smo kutije za skupljanje hrane i odjeće na svim fakultetima u Palama, Bijeljini, Trebinju, Doboju i drugim mjestima'', navela je Koprivica.\nDekan Fakulteta poslovne ekonomije Vesna Petrović istakla je da će akcija trajati do 20. aprila, te da postoji mnogo studenata kojima je pomoć potrebna.\n"Akciju sprovodimo na 17 fakulteta našeg univerziteta. Ovo je način da se navedenim licima uljepšaju vaskršnji praznici'', naglasila je Petrovićeva.\nGradonačelnik Bijeljine Mićo Mićić dodao je da iznos od 1.000 KM koji su donirali zaposleni u Gradskoj upravi nije veliki, ali da je svakako lijep gest.\n"Odlučili smo se da pomognemo, uglavnom mladi ljudi koji su zaposleni u Upravi, a i ja sam se pridružio. Znači, ovo nije novac Gradske uprave, nego privatne donacije zaposlenih i ujedno poziv svim ljudima dobre volje da pomognu licima u socijalnoj potrebi'', kaže Mićić.\nBijeljina: Naredena tri dana povremena obustava saobraćaja zbog biciklističke trke\nBijeljina: Mladi MZ Ledinci u humanoj akciji


Do 2030. srednja škola će postati obavezna – BALKAN TV NOVI SAD\nHomeVestiDo 2030. srednja škola će postati obavezna\nU Srbiji će do 2030. godine srednja škola postati obavezna.\nTo obrazovanje će biti besplatno i uz dualno obrazovanje biće mera Vlade Srbije, kojom će uskladiti obrazovni sistem sa potrebama tržišta rada, rekla je ministarka bez potrfelja Slavica Đukić Dejanović.\nOna je rekla i da je ministarstvo na čijem je čelu, a koje je zaduženo za demografiju, pripremilo i Strategiju za podsticanje rađanja sa akcionim planom koji definiše ko šta radi i u kom vremenskom periodu. Cilj strategije je da se poboljša populaciona slika Srbije i da se na taj način utiče i na manjak radne snage sa kojim bi država mogla da se suoči u 21. veku.\n„Mi ćemo sledeće godine krenuti sa primenom Strategije. Mi smo i do sada imali izvanredne papire, ali nismo imali akcioni plan i ko je zadužen za koji segment. Sada smo u ovoj godini, zahvaljujući ekspertima sa kojima sarađujemo, uspeli da Vlada dođe do takvih sugestija, ona će se o tome izjasniti i 2018. će biti godina primene Strategije za podsticanje rađanja“, izjavila je Slavica Đukić Dejanović.


Anders Fog Rasmusen: Kosovo je prioritet za NATO | Hronika\nPočetna strana > Hronika > Anders Fog Rasmusen: Kosovo je prioritet za NATO\nAnders Fog Rasmusen: Kosovo je prioritet za NATO\nGeneralni sekretar NATO-a Anders Fog Rasmusen rekao u Prištini da će Kosovo biti "prioritet u njegovom radu". Rasmusenova poseta Pokrajini dovodi se u vezi sa njegovim planovima da drastično smanji broj vojnika u sastavu KFOR-a.\nNovi generalni sekretar NATO-a Anders Fog Rasmusen, koji je u posetu Kosovu i Metohiji došao svega nekoliko dana nakon najava da će Alijansa, u nekoliko narednih godina, drastično smanjiti broj vojnika u sastavu KFOR-a, rekao je da će Kosovo biti "prioritet u njegovom radu".\nRasmusen je potvrdio da će biti smanjen broj NATO snaga na Kosovu, što je rezultat poboljšanja stanja bezbednosti, i dodao da će NATO nastaviti da pomaže Bezbednosne snage Kosova.\n"Činjenica da sam došao u posetu Kosovu samo nekoliko dana posle preuzimanja dužnosti, jasno pokazuje da će Kosovo imati visoki prioritet u mom radu", izjavio je generalni sekretar posle susreta sa predsednikom Kosova Fatmirom Sejdiuom, premijerom Hašimom Tačijem i ministrom Bezbednosnih snaga Fehmijem Mujotom.\nIako Rasmusenov dolazak na Kosovo ima jasnu poruku, da NATO nije odustao od zadatka koji je preuzeo 1999. godine, izvesno je da se uskoro približava kraj njegove misije, piše Bi-Bi-Si i dodaje da generalni sekretar sada traži odgovarajuću "izlaznu strategiju".\nRasmusen smatra da broj vojnika Kfora može da se smanji jer je u Pokrajini postignut napredak.\n"Želim da istaknem da ta odluka predstavlja napredak u bezbednosnoj situaciji na Kosovu. Ona će se sprovesti u skladu sa kontinuiranim napretkom u bezbednosnoj situaciji i mi nećemo donositi odluke koje će negativno uticati na sigurnost na Kosovu", rekao je bivši premijer Danske.\nNa početku današnje posete Kosovu i Metohiji, Rasmusen je razovarao sa komandantom Kfora Đuzepeom Emilijem Gajem koji ga je obavestio o stanju bezbednosti i aktivnosti međunarodnih mirovnih snaga.\nGeneralni sekretar Alijanse će se sastati i sa najvažnijim predstavnicima međunarodne zajednice i lokalnim političkim liderima, a posetiće i sedište multinacionalne brigade sektora Sever u Novom Selu, kod Vučitrna.\nNa kraju posete Kosovu i Metohiji, Rasmusen će razgovarati sa novinarima na vojnom aerodromu Slatina, u 18 časova.\nGeneralni sekretar NATO-a, koji je na toj dužnosti 1. avgusta zamenio holandskog diplomatu Japa de Hop Shefera, na prvoj konferenciji za medije izjavio je da će se tokom njegovog petogodišnjeg mandata, broj vojnika mirovnih snaga na Kosovu i Metohiji drastično smanjiti i ostati samo snage potrebne za eventualne hitne intervencije.\nTakav stav Rasmusena je naišao na podršku Prištine i neodobravanje vlasti u Beogradu.\nNa Kosovu je trenutno raspoređeno oko 13.000 vojnika KFOR-a. Prema planovima, broj vojnika do kraja godine trebalo bi da se smanji na 10.000, a do kraja sledeće godine, na svega 2.500.


Foto: N.N. | Na Balkanu ove godine rekordan broj migranata\nDejan Šajinović, Zlatan Čekić 17.02.2020 09:00\n"Broj migranata je nedavno značajno povećan. Prema procjenama Saveznog ministarstva unutrašnjih poslova, svi migrantski indikatori, poput ilegalnih prelazaka granice i podnošenja zahtjeva za azil u svim zemljama balkanskog regiona upućuju na povećan nivo kao iz perioda 2017. i 2018. godine", istaknuto je u odgovoru njemačke vlade na poslaničko pitanje u Bundestagu prije nekoliko dana. Što se tiče humanitarnih uslova za smještaj tih ljudi, njemačka vlada smatra da su oni zabrinjavajući, a posebno kako je bilo u smještajnom centru Vučjak, kod Bihaća, za koji podsjećaju da je u decembru konačno zatvoren. Naglašavaju i da je posebni izaslanik UN-a za ljudska prava i migracije Felipe Gonzalez Morales uslove na tom mjestu označio kao neljudske, a istakli su i da Vlada Njemačke nije u potpunosti zadovoljna stanjem u BiH.\n"Sadašnja humanitarna situacija je, prema viđenju Savezne vlade, zadovoljavajuća. Javne ustanove, koje u najvećem broju slučajeva vodi Međunarodna organizacija za migracije, mogu se ocijeniti kao da ispunjavaju međunarodne standarde", istakli su oni. Podsjetili su i da Vlada te zemlje pomaže BiH, Hrvatskoj i Sloveniji da se riješi problem nastao migrantskom situacijom. Što se tiče BiH, ističu da je u okviru regionalnog programa "Prevencija i suzbijanje trgovine ljudima na zapadnom Balkanu", koji se provodi od jula prošle do decembra 2022. godine, planirana pomoć od pet miliona evra.\n"Mi od državnih vlasti i dalje tražimo da se rasformiraju prihvatni centri 'Bira' u Bihaću i 'Miral' u Velikoj Kladuši i da se izgradi jedan tranzitni prihvatni centar koji će biti smješten van gradskog područja. Ranije smo već ponudili jednu lokaciju, međutim izostale su reakcije nadležnih institucija", istakao je Ružnić za "Nezavisne".\n"Nema nikakve koordinacije između državnog i nižih nivoa vlasti. Iako je Vijeće ministara BiH formirano prije dva mjeseca, do sada je izostala ozbiljna reakcija u smislu zaštite USK kada su u pitanju migracije", kaže Kljajić.\n"U protekle dvije godine, od kada traje migrantska kriza, imali smo značajno povećanje broja krivičnih djela i 80 posto njih smo riješili. Međutim, situacija se neprestano usložnjava i policiji su potrebni dodatni kapaciteti", kaže portparol kantonalne policije Ale Šiljdedić.\n"Nama jedan policajac čuva 25 kilometara granice. Nedostaje nam najmanje 1.200 policijskih službenika i ogroman broj osoblja u Službi za poslove sa strancima. Nedostaje nam i promjena zakonskih akata koji bi mogli olakšati posao policijskim agencijama. Moramo preuzeti punu odgovornost za sigurnost građana BiH, a onda i međunarodnih partnera", rekao je Radončić. On je dodao da se ovo pitanje posmatra kao humanitarno, ali ne i kao bezbjednosno pitanje te naglašava da će njemu kao ministru bezbjednosti bezbjednosni akcenat biti apsolutni prioritet.\nMigranti Povećanje Balkan Njemačka Turska


Šta je Au Pair program? – Kvart Magazin\n27. фебруара 2019. Kvartalko Uncategorized, Vesti\nU našoj zemlji postoji više organizovanih programa, koji pružaju mogućnost za putovanja, upoznavanje različitih kultura, običaja i istorijskih znamenitosti. Pored navedenog, mnogi programi daju mogućnost da, pored odličnih iskustava, steknete značajnu finansijsku nadoknadu, radite i naučite jezik.\nAu Pair program upravo je jedan od vrlo popularnih u našoj zemlji, jer spaja lepo i korisno – putovanje, upoznavanje i sticanje zarade. Predviđeno je da se na program prijavljuju osobe, pre svega devojke, zainteresovane za čuvanje dece u drugoj zemlji, a da za to budu adekvatno plaćene.\nKarakteristike Au Pair programa\nAu Pair program podrazumeva mogućnost prijavljivanja devojaka, na odlazak u određenu zemlju, radi čuvanja dece. Trajanje je moguće ostvariti od 3 do 12 meseci, sa šansom produžetka do još godinu dana. Prijave se vrše kod neke od ovlašćenih agencija u našoj zemlji, podnošenjem neophodne dokumentacije. Možete izložiti vaša očekivanja, želje i preferencije u pogledu odredišta i lokacije boravka. Međutim, ne može se sa pouzdanošću birati zemlja koju kandidatkinje Au Pair programa žele, već to zavisi od potreba za ovim zanimanjem u nekoj od država, njenim gradovima i mestima. Obavezno se sprovodi intervju, ali i orijentacija devojaka u pogledu ispunjavanja kriterijuma programa. Au Pair omogućava da otputujete u zemlju u kojoj se porodica prijavi da joj je potreban „bejbisiting“, odnosno čuvanje dece, što je najčešće zbog višesatnog radnog vremena i obaveza porodice. Zarada se isplaćuje uglavnom sedmično, a od tog iznosa plaćate smeštaj i vaše druge potrebe pokrivate. Iskustva zadovoljnih polaznika potvrđuju da je zarada odlična.\nUslovi na prijavljivanje na Au Pair program\nProces prijavljivanja na Au Pair program traje tokom cele godine. Vreme kada možete otputovati zavisi od vremena potrebnog za procedure i viziranje. Uglavnom Au Pair programom obuhvataju se kandidatkinje između 19 i 27 godina, koje su redovni studenti. Jedan od uslova jeste da osoba nema krivičnih postupaka, prestupa, niti da je prethodno odbijana za američku ili drugu vizu. Poželjno je, a vrlo često i obavezno prethodno iskustvo u čuvanju dece, koje je potrebno i dokumentovano potvrditi, uz preporuke porodica. Vozačka dozvola se podrazumeva, s obzirom da „bejbisiting“ podrazumeva dnevnu posvećenost deci, često i do kasnih večernjih časova. Pasoš je neizostavan u svakom slučaju, kao i lekarsko uverenje. Za Au Pair program se podrazumeva da znate engleski jezik, zbog sporazumevanja, nemački ili neki drugi, u zavisnosti od vaših sposobnosti i zemlje u koju putujete. Procedura prijave i čekanja na odobravanje putovanja može da traje od jednog do nekoliko meseci.\nPrednosti Au Pair programa\nAu Pair program omogućava da devojke steknu nova iskustva u pogledu čuvanja dece, upoznavanja stranih porodica, navika i okruženja u kome će provesti više meseci. Pruža se mogućnost odlične zarade za kratko vreme. Međutim, Au Pair je mnogo više od bejbisitinga. Razlog za to je što kandidati moraju biti maksimalno fleksibilni u pogledu navikavanja na druge običaje i dnevne rutine, imati spremnost za usavršavanje jezika, vožnju po nepoznatim gradovima i mestima, kao i da se prilagodite potrebama dece. Ne postoji obaveza za čišćenjem, kuvanjem i sređivanjem kuće, ali sve što je u vezi sa decom dolazi u obzir. To podrazumeva pripremu lakših obroka, garderobe, dečije sobe i slično. Au Pair je svestrani program, koji nesumnjivo daje mogućnost da steknete različita iskustva, u pogledu saradnje sa decom, upoznavanju druge zemlje, ali i ličnom usavršavanju navika, organizacionih sposobnosti i mnogih veština.\nAu Pair program pruža mnogo različitih šansi za razvoj sopstvene ličnosti, posebno kroz saradnju i rad sa decom, uz nedeljne zarade, koje mogu biti dosta visoke. Upoznaćete druge predele, navike i običaje, porodice i njihov svakodnevni život, ali što je vrlo značajno, dodatno ćete upoznati sebe i razviti sopstvene mogućnosti i sposobnosti.\nPrevious Post:Dečiji rođendani – gde ih proslaviti i čime poslužiti goste?\nNext Post:Prevod policijskih izveštaja


Lanci snabdevanja u e-kontekstu\nLanci snabdevanja u e-kontekstu – Personal magazin\nPrivredna komora Beograda – Udruženje saobraćaja i telekomunikacija, Udruženje trgovine i Udruženje poljoprivrede i prehrambene industrije organizovali su sastanak posvećen upravljanju lancima snabdevanja. Uvodno izlaganje na temu “Lanci snabdevanja u…\nPrivredna komora Beograda – Udruženje saobraćaja i telekomunikacija, Udruženje trgovine i Udruženje poljoprivrede i prehrambene industrije organizovali su sastanak posvećen upravljanju lancima snabdevanja.\nUvodno izlaganje na temu “Lanci snabdevanja u e-kontekstu” je dao prof dr Milorad Banjanin sa Fakulteta tehničkih nauka u Novom Sadu. Profesor je ukazao na značaj pojedinih aspekata komunikacije, upravljanja i upoznao prisutne sa savremenim tendencijama u oblasti lanaca snabdevanja. Upravljanje lancima snabdevanja obuhvata tokove materijala, proizvoda, usluga i informacija od početnog snabdevača do krajnjeg korisnika, što zahteva koordinaciju aktivnosti između različitih učesnika u lancu, kao što su: proizvođači, snabdevači, distributeri, prevoznici i prodavci. Ukazano je na značaj koji u organizaciji distribucije i snabdevanja imaju lanci zahteva kupaca.\nNa sastanku je prezentovan softver Kolibri koji je u potpunosti razvijen od strane kompanije Micro.bs i predstavlja rešenje za efikasniju distribuciju i istraživanje tržišta. Primenom ovog softvera privredna društva mogu postići značajne uštede vremena i materijalnih sredstava.\nZa članice Privredne komore Beograda data je posebna ponuda portala spediter.com koja se odnosi na njegovo besplatno korišćenje tokom 30 dana i popust na cenu članarine.\nSpediter.com je transportna baza namenjena firmama koje se bave transportom roba u drumskom teretnom saobraćaju, špedicijama, proizvođačima, uvoznicima i izvoznicima, kao i svim ostalim pravnim licima koja imaju potrebu za prevozom tereta.\nLanci snabdevanja u e-kontekstu was last modified: February 6th, 2010 by Redakcija


Oliverovi prijatelji pozvali da se u nedelju na mestu ubistva zapale sveće GracanicaOnline.Info\n13. januara 2022. 2 min read\nPrijatelji i saborci Olivera Ivanovića pozvali su građane, da se u nedelju u Kosovskoj Mitrovici, na četvorogodišnjicu njegovog ubistva, na mestu atentata i u vreme kada je ubijen, u 8.15 časova okupe da zapale sveće.\nSaborci Olivera Ivanovića veruju da će se ovog puta na obeležavanju godišnjice njegovog ubistva, ispred prostorija nekadašnje stranke čiji je Ivanović bio lider, okupiti više građana nego prethodnih godina.\nZa to vreme u Beogradu će se za Ivanovića održati protestna šetnja. I ove godine, kao i prethodnih, protest je pod sloganom „Ko je ubio Olivera?“\nU nedelju u podne na Andrićevom vencu se održava protest, a potom će učesnici krenuti u šetnju trasom do Crkve svetog Marka i zapaliti sveće.\nProtestna šetnja u senci referenduma ili obrnuto\nTags: Jedan od pet miliona Mesto ubistva Olivera Ivanovića Oliver Ivanović Protestne šetnje u znak sećanja na Olivera Ivanovića „Ko je ubio Olivera?“\nPrevious Siniša Mali: Zdrastveni radnici dobiće sutra 10.000 dinara novčane pomoći\nNext Petković i Rakić čestitali Srpsku novu godinu\n26. januara 2022., 07:01


Keri: Prilika za okončanje krvoprolića\n26 septembar, 2015\nKeri i Zarif tokom današnjeg susreta u sedištu Ujedinjenih nacija\nAmerički državni sekretarm posle razgovora sa iranskim ministrom spoljnih poslova Mohamedom Džavadom Zarifom u Njujorku istakao važnost pokušaja da se tokom zasednja Generalne skupštine UN reše neka važna pitanja na Bliskom istoku...\nAmerički državni sekretar Džon Keri poručio je da Sjedinjene Države predstojeće diplomatske razgovore u Ujedinjenim nacijama tokom zasedanja Generalne skupštine vide kao "veliku priliku" da se okonča krvoproliće u Siriji i Jemenu i ostvari napredak u postizanju mira u tom delu sveta.\nKeri je to rekao posle današnjeg razgovora u Njujorku sa iranskim ministrom spoljnih poslova Mohamedom Džavadom Zarifom. Keri je naglasio da veliki broj zemalja može da odigra važnu uzlogu u pokušaju da se reše neka veoma teška pitanja na Bliskom istoku.\nKerijev iranski kolega je posle razgovora poručio da planira da se usredsredi na potpunu implementaciju nuklearnog sporazuma koji su Iran i vodeće svetske sile, a među njima i SAD, postigli u julu.\n"To je moj prioritet", rekao je Zarif, ali i dodao da situacija u regionu, uključujući i tragediju u Saudijkoj Arabiji ove nedelje, kada je u Meki u stampedu stradalo više od 700 muslimanskih hodočasnika, zahteva da se o njoj razgovara na odgovarajućem međunarodonom forumu.\nPutin: Sirija ne može da napadne Izrael\nSirija: Ušli pobunjenici koje podržavaju SAD\nKeri: Asad mora da ode


Semberka u Janji zaokružila proizvodnju od njive do trgovine - Akta.ba\n19.08.2020. 16:09 / Izvor: SRNA\n"Fabrika 'Semberka' u bijeljinskom naselju Janja uspješno je povezala domaću poljoprivrednu proizvodnju, preradu i plasman i tokom otežanog poslovanja zbog epidemije virusa korona čak uspjela da se riješi zaliha dok su putevi za robu iz uvoza bili zatvoreni", rekao je rukovodilac ove fabrike Zlatan Pejić.\nOva fabrika, koju je 2016. godine preuzela kompanija "Bingo", ima ugovorenu proizvodnju krompira na 82 hektara od poljoprivrednika iz Janje i Semberije, koja je znatno podržana mjerama Vlade Republike Srpske i Gradske uprave Bijeljina.\n"S ciljem akcije 'Kupujmo domaće' i u ova teška vremena, kada nam epidemija virusa korona pravi probleme, ovo je lijep primjer rada i saradnje sa ciljem da obezbijedimo dovoljno domaće i kvalitetne hrane", ocijenio je gradonačelnik Bijeljine Mićo Mićić, koji je sa predsjednikom Područne privredne komore Bijeljina Antom Gajićem i potpredsjednikom Privredne komore Srpske Mihajlom Vidićem posjetio pogon fabrike "Semberka" u Janji.\n"Ovo je primjer onoga što želimo i dalje da radimo, da nastavimo pomoć poljoprivrednim proizvođačima na pravi način, tako da su sigurni poljoprivrednici, prerađivači i oni koji plasiraju domaću robu na tržište", rekao je Mićić.\nOn je istakao da se time podržava i akcija "Kupujmo domaće", kao i zapošljavanje, uvezujući proizvodnju, preradu i plasman domaćih poljoprivrednih proizvoda od njive do trgovine.\n"Mora se raditi, uz mjere opreza, a svi treba da pomognemo onima kojima su pretrpili najveću štetu", poručio je Gajić.


U "Deklaraciji iz Bukurešta", koju su danas potpisali lideri Srbije, Rumunije, Bugarske i Grčke, snažno i aktivno se podržava put Srbije ka Evropskoj uniji i napori naše zemlje da ispuni kriterijume za pridruživanje bloku.\nU dokumentu sa sastanka kvadrilaterale ističe se da Rumunija, Bugarska i Grčka pozdravljaju napore i napredak srpske vlade u procesu pridruživanja Evropskoj uniji i ohrabruju Srbiju da nastavi tempo reformi i osigura njihovu održivost i nepovratnost.\n"Tri države članice EU će nastaviti da dele sa Srbijom njihovo sopstveno iskustvo u vezi sa procesom pristupanja, i prenose stručno znanje i veštine za uspešan pregovarački proces", navodi se u dokumentu, koji su potpisali predsednik Srbije Aleksandar Vučić i premijeri Rumunije, Grčke i Bugarske - Viorika Daničila, Aleksis Cipras i Bojko Borisov.\nPodseća se i na "istorijsku obavezu" EU iz Solunske deklaracije i naglašava da je "budućnost Balkana u Evropskoj uniji", kao i na deklaraciju iz Sofije, u kojoj je istaknuto da je "EU odlučna da ojača i intenzivira svoj angažman na svim nivoima kako bi podržala političku, ekonomsku i društvenu transformaciju regiona".\nPotpisnici deklaracije navode da su, godinu dana nakon što je objavljen paket o proširenju EU iz 2018, u kojem je ponovljena posvećenost EU verodostojnoj perspektivi proširenja i istaknuto jače angažovanje EU na Zapadnom Balkanu, odlučili da će cilj njihovih zajedničkih napora biti da pretvore 2019. u godinu "ostvarljivih rezultata", u skladu sa preuzetim obavezama i sopstvenim principima zasnovanim na zaslugama. U deklaraciji se navodi i da će dodatno biti unapređen rad na razvoju transportnih veza između četiri države i produženju Transevropske transportne mreže (TEN-T) u jugoistočnoj Evropi, uz poseban fokus na saobraćajne koridore Zapad-Istok i Sever-Jug.\nPredsednik Srbije Aleksandar Vučić izjavio je večeras u Bukureštu, nakon bilateralnog sastanka sa premijerkom Rumunije Viorikom Dančilom, da su razgovarali o izgradnji autoputa Pančevo - Temišvar, koji je, kaže, od ogromnog značaja za razvoj obe države i za građane Srbije i Rumunije.\nNaglašava se i značaj makroregionalnog pristupa za stimulaciju ekonomskog rasta i otvaranje novih radnih mesta, uključujući u okviru EU strategije za dunavsku regiju (EUSDR), Inicijative tri mora i Strategije EU za jadransku i jonsku regiju (EUSAIR).\nPotpisnici napominju da "snažno veruju" da bi trebalo dodatno ojačati energetsku bezbednost, kako na evropskom tako i na regionalnom nivou, što je, kako se navodi, prioritet za njihove države i EU. U deklaraciji se ističe da se pridaje veliki značaj da gasnih interkonektora između četiri države, među kojima su i gasni interkonektori između Bugarske i Srbije i Rumunije i Srbije, budu u potpunosti operativni kako bi postali ključni deo sveukupne evropske infrastrukture energetske bezbednosti i doprineli implementaciji Energetske unije.\nU deklaraciji se izražava zadovoljstvo zbog političkog dijaloga na viskom nivou i sveukupne saradnje između četiri države i ukazuje na značaj redovno dijaloga između Rumunije, Grčke, Bugarske i Srbije. Ističe se i značaj regionalne saradnje, pomirenja i dobrosusedskih odnosa i pozdravlja izvanredan napredak koji su postiglu Bugarska i Grčka u jačanju bilateralnih odnosa u pogledu perspektive odnosa sa Severnom Makedonijom.\nPotpisnici "Deklaraciji iz Bukurešta" navode i da su spremni da zajednički razvijaju i jačaju saradnju kako bi promovisali održiv razvoj, ekonomski i društveni napredak svojih zemalja.


NALED: Dve trećine građana veruje u eUpravu na lokalu\nDve trećine građana i gotovo 90 odsto privrede ima poverenje u lokalnu administraciju u pogledu uvođenja i korišćenja eUprave, a više od 80 odsto pozitivno ocenjuje postojeće usluge, pokazalo je istraživanje NALED-a o kvalitetu elektronskih servisa u gradovima i opštinama.\nKako bi se proces digitalizacije administrativnih procedura ubrzao, NALED je uz podršku Evropske unije pokrenuo projekat kreiranja indeksa razvoja eUprave koji će u realnom vremenu meriti napredak u razvoju i primeni elektronskih usluga u gradovima i opštinama širom Srbije.\nTim povodom danas će sve zainteresovane nevladine organizacije moći da učestvuju na orkuglom stolu u Kragujevcu, u Nišu 2. decembra, Novom Sadu narednog ponedeljka, 6. decembra, i Beogradu 9. decembra. Na tim skupovima civilni sektor će biti u prilici da se upozna sa ciljevima projekta i aktivnostima i učestvuje u izradi samog indeksa.\n“Razlike u nivou razvoja elektronskih usluga primetne su između gradskih i ruralnih sredina. Da bismo mapirali lokalne samouprave kojima je neophodna pomoć da sustignu najbolje, počeli smo sa izradom indeksa koji će pratiti uspešnost digitalne tranformacije u svakom gradu i opštini, polazeći od sledećih komponenti – tehničkih i ljudskih kapaciteta, kvaliteta elektronskih usluga, informacione bezbednosti, zaštite podataka o ličnosti, ali i korisničkog iskustva”, kaže Ana Ilić, direktorka odeljenja za dobru upravu u NALED-u.\nPrema njenim rečima, tokom naredne godine biće organizovane i obuke za civilni sektor na lokalu na kojima će se govoriti i o zaštiti podataka. Informaciona bezbednost jedna je od tema kojoj NALED i na drugim projektima pristupa sa mnogo pažnje, istakla je ona, a u ovom slučaju ohrabruje visok nivo poverenja korisnika, pogotovo privrednika (70 odsto), kada je reč o sigurnosti podataka o kojima brinu lokalne samouprave.\nIstraživanje NALED-a je pokazalo i da čelnici manjih gradova i opština imaju nešto drugačiji stav, da je njihov utisak da građani ne reaguju pozitivno na uvođenje elektronskih usluga te da u određenoj meri strahuju da će njihovi privatni podaci biti zloupotrebljeni.\nKod većine ispitanih predstavnika lokalnih vlasti preovladava stav da su podaci kojima raspolažu u dovoljnoj meri zaštićeni.\n“S druge strane, kao tačka mimoilaženja javlja se pitanje kapaciteta za obezbeđivanje sigurnosti podataka, kako zbog nepoznavanja teme tako i zbog nedostatka kadrova.Taj problem pretežno pogađa manje razvijene lokalne samouprave”, ističu u NALED-u.


Nastupili folklorni ansambli | Palelive.com\nPočetna Regija Milići Nastupili folklorni ansambli\nMILIĆI – Nastupom folklornih ansambla Srpskog kulturnog i prosvjetnog društva „Prosvjeta“ iz Vlasenice, te kulturno-umjetničkih društava „Boksit“ iz Milića, „Sveti Đorđe“ iz Šekovića i „Sveti Sava“ iz Zvornika, u Domu rudara u Milićima nastavljena je manifestacija „Dani Milutina Milankovića“, organizovana u čast velikog srpskog i svjetskog naučnika.\nVeče folklora upriličeno je večeras udruženim naporima Srednjoškolskog centra „Milutin Milanković“ iz Milića, koji je organizator ove kulturno-sportske manifestacije, i Kompanije „Boksit“, kao glavnog pokrovitelja „Dana Milutina Milankovića“.\nČlan Upravnog odbora Kulturno-umjetničkog i sportskog društva „Boksit“ iz Milića Jelena Pantić rekla je da je to društvo formirano u februaru ove godine.\n„U Milićima su i ranije postojala kulturno-umjetnička društva koja su dobro radila, ali zbog finansijskih problema brzo su se gasila. Sada je prvi put finansiranje društva preuzela u potpunosti Kompanija `Boksit`, što nam uliva sigurnost da će društvo imati kontinuitet u radu“, rekla je Pantićeva.\n„Dani Milutina Milankovića“ biće nastavljeni u ponedjeljak, 18. maja, utakmicom veterana fudbalskih klubova „Boksit“ i „Vojvodina“ iz Novog Sada, 22. maja u Domu rudara nastupiće Narodno pozorište Republike Srpske, 24. i 25. maja biće održano književno veče, a 29. maja, posljednjeg dana manifestacije, gosti Milićana biće orkestar harmonikaša iz Ugljevika.\nPrethodni članakZavršeni „Dani Desanke Maskimović“\nNaredni članakPromovisana knjiga „Princ i fantom“


Unapredite svoja finansijska znanja | Nova Ekonomija\nCentar za finansijsku edukaciju i osnaživanje CEFIN organizuje „Virtuelni money meetup“, seriju edukativnih onlajn predavanja o štednji i upravljanju finansijama, u subotu, 28. novembra od 10 do 14 časova. Svi zainteresovani će imati priliku da od predavača i panelista dobiju korisne savete u vezi sa štednjom, stambenim kreditima i upravljanjem novcem.\nU okviru predavanja „Štednja i upravljanje finansijama“, Nevena Milutinović, direktorka filijale Erste banke u Beogradu, će od 10 časova kroz praktične primere iz svakodnevnog života ponuditi korisne savete o upravljanju novcem u aktuelnim izazovnim vremenima, kao i o tome kako ostvariti uštede. Takođe, odgovoriće na najčešće nedoumice i pitanja o različitim vrstama štednje.\nUslediće panel diskusija „Let’s talk about money” od 11 časova, koja se organizuje u saradnji sa Centrom za mame, tokom koje će se učesnice osvrnuti na odnos prema novcu, zaradi i trošenju, kao i na navike i uverenja u vezi sa novcem koje stičemo i prenosimo unutar porodice.\nŠta sve utiče na nas dok zarađujemo, ali i dok trošimo? Šta je zdrav odnos prema novcu i kako ga steći? Koje navike i uverenja o novcu prenosimo deci? O ovim i drugim pitanjima razgovaraće Jovana Ružičić, osnivačica Centra za mame, Karolina Herbut, finansijska savetnica i predsednica CEFIN-a i Marija Mutić, koordinatorka programa finansijske edukacije u Erste Banci.\nU poslednjem segmentu događaja, na edukativnom panelu posvećenom stambenim kreditima koji počinje u 12.25 časova, stručnjaci agencije za nekretnine „CityExpert“ i Erste Banke ponudiće odgovore na najčešća pitanja koja građani imaju u vezi sa ovom temom. Kroz priču o procedurama i praktične savete, pomoći će učesnicima da dobiju sve važne informacije na jednom mestu i izbegnu odlaske u nekoliko banaka.\nNa događaju će biti predstavljena i platforma za finansijsku edukaciju #ErsteZnali, namenjena svima koji žele da unaprede svoje znanje iz oblasti finansija. Kao sve važniji deo opšte pismenosti, finansijska pismenost vodi boljem kvalitetu života svakog od nas. Pored toga, doprinosi prosperitetu čitavog društva, kao i manjem riziku od siromaštva, društvenoj inkluziji i stabilnosti.\nSvi zainteresovani za „Virtuelni money meetup“ mogu se prijaviti putem linka. Učešće je besplatno, ali je prijava neophodna.\nMeđunarodni dan veština mladih - finansijska pismenost\nOsiguranje ili zašto je važno da unapred razmišljamo o 'neće valjda' situacijama


14-03-2018 18:40 Ratni izveštaji Sirija / Irak Izdvojeno Svet Planeta\nŠef Centralne komande Armije SAD (Centkom), general DŽozef Votel izjavio je da Rusija i Iran ometaju borbu protiv Islamske države (ID) u Siriji i optužio Moskvu i Teheran da sprečavaju tu zemlju da "krene dalje".\nMožda bi i napali Siriju, ali ne znaju kako da pređu preko ruske odbrane (Ilustracija Pravda)\n- Naša misija u Siriji je striktno orjentisana na uništavanje ID-a, tvrdi Votel i kaže da je u ovom trenutku "najveća pretnja u Siriji" to što ta zemlja ne može da "krene dalje" jer je Iran i Rusija "izazivanjem raznih nestabilnosti" sprečavaju u tome.\nOn je Rusiju optužio da istovremeno uzima ulogu "piromana i vatrogasca", potpirujući tenzije među različitim snagama, a zatim pokušavajući da se predstavi kao arbitra u nastalim sukobima, dodajući da sličnu stvar Moskva pokušava da izazove i u odnosima SAD i Turske. - Stoga sam zabrinut zbog uloge Rusije na severu Sirije i kako ona utiče na sve naše odnose, a posebno na naše odnose sa Turskom, rekao je Votel, dodajući da je Turska dugo bila "ključni partner u borbi protiv ID", a da sada ima "legitimne probleme sa terorizmom na svojim granicama". Naravno, Votel je propustio da kaže da je te "teroriste", sa kojima Turci sada imaju problem - kurdski JPG - SAD javno stvorio, obučio i opremio, što i dalje čini na severoistoku Sirije.\nU daljem izlaganju, šef Centkoma najavljuje da će SAD "poremetiti planove" Irana i Rusije u tom regionu. On kaže da je Iran dugo bio glavna podrška "sirijskom režimu", a da je tu ulogu sada preuzela Rusija. - Ukoliko (Rusija, Iran i "sirijski režim") pobede u regionu, to znači da ćemo u budućnosti morati da se borimo sa takvim uticajem Irana u ovoj oblasti, ali i sa uticajem Rusije, objasnio je Votel neophodnost daljih akcija usmerenih protiv tog saveza. General je dodao i da primirje koje je izglasano na Savetu bezbednosti krajem prošlog meseca nije imalo efekta i požalio se da pojačane sposobnosi ruske protivvazdušne odbrane sada prete da ugroze dominaciju američkog vazduhoplovstva u Siriji.\nDrugim rečima, američki general je zapretio Rusiji i Iranu da će im Pentagon "poremetiti planove", ali je objasnio i da, za sada, nije jasno kako će to učiniti, pošto nisu u mogućnosti da izađu na kraj sa odbrambenim sposobnostima ruske armije na terenu. "Obaraćemo američke avione i rakete", zapretio je danas ruski ministar odbrane Sergej Šojgu. Više o tome pročitajte OVDE. Izvor: Pravda\nOVACIJE ZA GENERALA: Američki narod kliče DŽozefu Votelu tokom svečane dodele priznanja na poluvremenu utakmice:\nNE STAJU NI DA DOPUNE REZERVOAR: Ruski piloti gorivo dosipaju pri brzini od 500 km/č (VIDEO)


Prvi tizer za Genesis GV70 (GALERIJA) - Auto Republika\nPrvi tizer za Genesis GV70 (GALERIJA)\nJužnokorejska premijum marka sprema se za globalni atak sa plasmanom svog SUV modela.\nDuže vreme se čeka dolazak Genesisa u Evropu. Rukovodstvo ovog brenda rešeno je da uđe na ovdašnje tržište tek kada gama bude dovoljno diverzifikovana da se izvrši efikasan pritisak na nemačku premijum trojku.\nGV70 je drugi po redu SUV model iz Genesisa, i po ovome što možemo videti na priloženim fotografijama, radi se u suštini o umanjenoj varijanti već poznatog GV80. Na anfasu Genesisovog noviteta dominira ogromna rešetka, ali i interesantan dvolinijski svetlosni potpis.\nKoliko će mehanički GV70 biti sličan sa G70 ostaje da se vidi, ali bi trebalo da u suštini prezume veliki broj delova od sedana. Južnokorejski proizvođač za sada je misteriozan po pitanju enterijera novog SUV-a, no i tu bi trebalo da bude sličnosti sa limuzinom G70.\nDebi GV70 još uvek nije zakazan, ali se očekuje da će se to odigrati pre kraja tekuće godine. Genesis se polako, ali sigurno sprema za iskrcavanje u Evropi. Verovalo se da će se to odigrati upravo 2020. godine, ali je epidemija korona virusa očigledno pokvarila planove.\nGenesis je inače već dostupan u nekoliko zemalja pored matičnog tržišta, a to su Kina, SAD i Rusija.\ntags: genesis Genesis GV70 SUV segment\nprevious BMW X8 neće biti "veliki kupe na štiklama"\nnext Prvi električni Rolls-Royce stiže do 2030. godine\nElektrični Renault Twingo stiže ove godine\nLincoln širi ponudu Continentala sa „kontraš“ vratima\n07/10/2019 - 08:11\nAudi potvrdio, e-tron GT ulazi u proizvodnju krajem godine\n09/10/2020 - 08:20


Iz Beograda sto signala, Priština sa jasnim stavom - 16.08.2017, Sputnik Srbija\nSrbi imaju nasušnu potrebu da imaju svoje mišljenje i da se ne povinuju tuđem, dok su Albanci još kao društvo ustrojeni u rodovsko-plemenskom sistemu, i tu se... 16.08.2017, Sputnik Srbija\n19:10 16.08.2017 (Osveženo: 22:45 16.08.2017)\n© Tanjug / Edib TahirovićSrbi obeležavaju Vidovdan na Gazimestanu.\nSrbi imaju nasušnu potrebu da imaju svoje mišljenje i da se ne povinuju tuđem, dok su Albanci još kao društvo ustrojeni u rodovsko-plemenskom sistemu, i tu se mišljenje jednog poštuje.\nOtkad je najavljeno da će Srbija imati unutrašnji dijalog o Kosovu, pojavile su se i podele — za i protiv. U isto vreme, počeli su u srpskoj javnosti da naviru i predlozi kakav bi epilog taj dijalog trebalo da ima: podela, razgraničenje, zamrznuti konflikt, kiparski model, priznanje Kosova…\nPolemika: Treba li Srbiji unutrašnji dijalog o EU\n14 Avgust 2017, 15:12\nS druge strane, iz Prištine, iako se nalaze u potpunom političkom rasulu, čuje se samo jedan glas — nezavisno Kosovo! I samo jedan predlog: priznanje te nezavisnosti od strane Beograda.\nDa li je ovo pokazatelj da su u nacionalnom smislu Albanci zaista složniji od Srba ili samo imaju „jača“ leđa?\nSanda Rašković Ivić, narodna poslanica i bivša predsednica Koordinacionog centra za Kosovo i Metohiju, koja je na Tviteru iznela predlog „zamrznutog konflikta“, kaže da je u ovom pitanju, pored političkog aspekta, važno sagledati i „grupni mentalitet naroda“.\n„Naime, Srbi su po svojoj strukturi narod individualaca, i ne kaže se uzalud — tri Srbina, četiri partije. Kod nas svako oseća potrebu da ima svoje mišljenje i da se ne povinuje tuđem, dok su Albanci još kao društvo ustrojeni u rodovsko-plemenskom sistemu, i tu se mišljenje jednog poštuje. S druge strane, Srbi kao narod su živeli svoju državnost, i ponašamo se kao da kao neko ko je nekada bio jako bogat, a i dalje misli da je bogat, pa se tako rasipa, a Albanci imaju tu jednu fanatičnu želju da ostvare još jednu svoju državu, jer jednu već imaju još od 1913. godine, a to je Albanija“, navodi naša sagovornica.\nOna napominje da Albanci i dalje streme ostvarenju ideje Prizrenske lige, i zato misli da nije tačno da svi Albanci za Kosovo imaju samo jednu ideju.\n„Neki Albanci žele samo Republiku Kosovo, dok drugi žele Veliku Albaniju. Međutim, i jednima i drugima zajedničko je da ne žele zajednički život sa Srbima“, navodi ona.\nRašković Ivićeva podseća da Srbija ima Ustav i Rezoluciju 1244 u okviru kojih mora da deluje, pa u tom smislu, napominje da iako nismo narod koji je strpljiv po prirodi, sada moramo da budemo hladne glave, a ne da ovo pitanje lomimo preko kolena.\nA evo i koji su se predlozi dosad našli u javnosti kao ideje o kojima bi moglo da se razgovara u unutrašnjem dijalogu za Kosovo:\nIvica Dačić, ministar spoljnih poslova Srbije:\nOformiti ZSO na jugu\nZa naše crkve obezbediti atoski model kao na Svetoj gori.\nFinansijska nadoknada za svu uzurpiranu srpsku imovinu\nRasim Ljajić, ministar trgovine\nPREDLOG: Normalizacija, bez priznanja, u nekoliko faza\nOmogućiti potpunu ekonomsku saradnju sa Kosovom\nOtvoriti pitanje statusa Srba na Kosovu\nZSO da ima oblik samouprave Srba na Kosovu\nOtvoriti i pitanje imovine i kulturne baštine Srbije na Kosovu\nPregovori o učlanjenju Kosova u međunarodne organizacije, osim u UN, uz jasne benefite — šta bi Srbija za tu saglasnost dobila.\nOliver Ivanović, lider GI SDP sa Kosova i Metohije\nPREDLOG: Kiparski model\nSituacija veoma slična kao na Kipru\nTo je sada najbolje rešenje jer postojeće stanje nije konačno, i takvo neće biti dok ga Srbija ne prihvati\nKosovski Albanci su u „političkoj turbulenciji“ koja će trajati najmanje desetak godina\nPotrebna platforma na duže staze — uključiti sve važne elementi društva: vlast i opoziciju, građansko društvo, SANU, crkvu i, pre svih, Srbe sa Kosova\nVuk Drašković, lider SPO\nPREDLOG: Odredbe iz plana Martija Ahtisarija iz 2007. ugraditi u briselski dijalog.\nZajednica srpskih opština nam ne odgovara, jer ovlašćenja treba da budu veća nego što je predložio Ahtisari i o tome treba pregovarati.\nIz Ustava Srbije da se ukloni preambula, jer jedino u toj preambuli Srbija ima suverenitet na Kosovu.\nČedomir Jovanović, lider LDP\nPREDLOG: Kosovu stolica u UN\nNije reč o odluci Srbije da prizna Kosovo, jer do tog priznanja i do tog stava „treba da dođu naša deca na jedan normalan način“, već o tome da se prestane sa blokadom Kosova na putu članstva u svim međunarodnim institucijama, uključujući UN\nOstatak opozicije ima svoje dileme u vezi sa ovim pitanjem, ali većina čeka da vidi šta tačno znači unutrašnji dijalog o Kosovu i Metohiji koji je predsednik Srbije Aleksandra Vučić najavio, ali i da čuje njegov predlog. Institucionalni unutrašnji dijalog o Kosovu najavljen je u Srbiji za septembar.


Džombić će za desetak dana predložiti novu Vladu RS-a - Klix.ba\nBiH Džombić će za desetak dana predložiti novu Vladu RS-a\nDžombić će za desetak dana predložiti novu Vladu RS-a\n23.11.2010. u 15:40\nNovoimenovani mandatar za sastav Vlade RS-a Aleksandar Džombić izjavio je da će nastojati da za desetak dana predloži sastav nove izvršne vlasti tog bh. entiteta.\nDžombić kaže da će nova vlada biti vlada kontinuiteta, s tim da će prioritet biti investicije u energetici i poljoprivredi, ali da neće biti zaboravljene ni započete reforme u socijalnom i penzionom sistemu.\n"Od svojih budućih saradnika očekujem bespoštedan angažman. Prije svega, želim da shvate da je to obaveza, a ne privilegija i da samo takvim angažmanom svi zajedno možemo da postignemo rezultat", rekao je Džombić na pres-konferenciji nakon imenovanja za mandatara.\nPredsjednik RS-a Milorad Dodik je nakon imenovanja aktuelnog ministra finansija RS-a za mandatara za sastav nove Vlade RS-a rekao da očekuje da će biti uspješan te da će imati podršku u procesu formiranja nove Vlade u što kraćem roku.\nDodik je na pres-konferenciji rekao da je imenovanje Džombića proisteklo na osnovu zaključka Izvršnog odbora SNSD-a i stavova koje je čuo tokom konsultacija u proteklom periodu.\nDužnost mandatara je da u što kraćem roku obavi konsultacije te predloži program i novi sastav Vlade RS-a.\n“Očekujem da će se u tim konsultacijama uvažiti izborni rezultat i, zajedno s koalicionim partnerima doći do strukture entitetske vlade koja će imati opštu podršku te da će u saradnji sa strukovnim organizacijama i udruženjima važnim za RS, te opštinama, dođi do vlade koja će ostvariti očekivanja i koja će u što kraćem roku dobiti povjerenje Narodne skupštine”, pojasnio je Dodik\nZa Džombića je rekao da je bio njegov najbliži saradnik u Vladi, zajedno s ostalim ministrima te da je to i očekivan izbor.\nDodik je još rekao da očekuje formiranje Vlade do sredine decembra i da će Skupština najkasnije do kraja godine predložiti budžet, da bi RS u stabilnim finansijskim okvirima mogla da nastavi svoj rad.\nOd nove Vlade također očekuje da će dati odgovore na otvorena pitanja i neophodne reforme te da će više biti fokusirana na realna ekonomska pitanja i rješenja u realnom sektoru privrede.


Kina poziva da se ukinu sankcije Afganistanu u sklopu šire... - pisjournal\nNaslovnica Analiza Peking podržava nade Talibana za međunarodnim priznanjem\nPISjournal – Kina poziva da se ukinu sankcije Afganistanu u sklopu šireg nastojanja Pekinga da dobije međunarodnu političku podršku za vladavinu Talibana u toj zemlji. Kineski ministar vanjskih poslova Vang Ji pozvao je svoje kolege tokom razgovora s ministrima članica G20, 23. septembra, da odmrznu imovinu Afganistanu u inostranstvu i prekinu “politički pritisak” na Talibane pošto je militantna islamistička grupa u avgustu svrgnula bivšu vladu koju su podržavale Ujedinjene nacije.\n“Ekonomske sankcije Afganistanu moraju biti okončane”, rekao je Vang na virtuelnom sastanku. “Različite unilateralne sankcije ili ograničenja Afganistanu trebalo bi ukinuti što je prije moguće”.\nMeđunarodni potezi Pekinga s ciljem da se ograniče ekonomski i politički uticaji na Talibane nastaviće se 28. septembra kada Vang bude razgovarao s visokim predstavnikom Evropske unije za vanjsku politiku Josepom Borrellom.\nSastanak putem video veze trebalo bi da obuhvati različite teme – od kršenja ljudskih prava u Sinđangu do zamrznutog trgovinskog sporazuma Kine i Evropske unije.\nMeđutim, pitanje kakve veze imati s Talibanima i kako rješavati humanitarnu krizu u Afganistanu također će biti faktor “strateškog dijaloga” Pekinga i Brisela.\nTalibani nisu dobili zvanično međunarodno priznanje pošto su u avgustu preuzeli vlast u Afganistanu dok su se povlačile snage NATO-a pod vođstvom SAD-a. Od tada su uspostavili privremenu vladu koju predvode pripadnici tvrde struje i koja se suočila s međunarodnim kritikama zbog toga što nije odagnala najgore strahove u vezi s postupanjem prema mnogim Afganistancima, posebno ženama, i njihovim vezama s terorističkim grupama.\nKina se pojavila kao pragmatična pristalica nove talibanske vladavine i ima dugogodišnje odnose s tom grupom s fokusom na zaštitu kineske bezbjednosti i briga u vezi s terorizmom.\nOtkad su Talibani preuzeli vlast, Peking je obećao investicije u afganistansku privredu, kao i da će poslati humanitarnu pomoć u tu zemlju. Kao odgovor, portparol Talibana Zabihulah Mudžahid rekao je da je Kina najbliži partner te grupe.\nPeking je, također, počeo vršiti pritisak na druge zemlje da sarađuju s Talibanima, što je počelo da daje rezultate.\nKirgistan je postao prva centralnoazijska država koja je poslala delegate na sastanak s Talibanima u Kabulu kada su se zamjenik predsjednika kirgistanskog Savjeta za bezbjednost Talantbek Masadikov i još jedan zvaničnik sastali s njihovim predstavnicima 23. septembra.\nPotom je uslijedio sastanak 26. septembra vršioca dužnosti ministra spoljnih poslova Talibana, Amira Hana Mutakija i kazahstanskog ambasadora u Kabulu, radi razgovora o bilateralnoj trgovini.\nPozivi Pekinga na veće angažovanje s Talibanima pojačani su posljednjih nedjelja i bili su vidljivi u Dušanbeu tokom samita Šangajske organizacije za saradnju (ŠOS) 16. i 17. septembra.\nŠOS je politički i sigurnosni blok pod vođstvom Kine u kojem su i Indija, Kazahstan, Kirgistan, Pakistan, Rusija, Tadžikistan i Uzbekistan.\nNedavni sastanak u Tadžikistanu bio je usredsređen na Afganistan i ujedno je bio prvi zajednički sastanak s Organizacijom Ugovora o kolektivnoj bezbjednosti (ODKB), vojnom alijansom predvođenom Rusijom koja ne uključuje Kinu.\nGovoreći na samitu putem video linka, kineski lider Si Đinping i ruski predsjednik Vladimir Putin obećali su da će zajedno raditi na sprečavanju prelivanja nasilja i nestabilnosti preko granica Afganistana u širi region, dok su najavili planove za razmjenu obavještajnih podataka i redovne razgovore o situaciji u toj zemlji.\n“Svi članovi ŠOS-a i ODKB-a su susjedi Afganistanu, to je zajednica sa zajedničkim ulozima i zajedničkom bezbjednošću”, rekao je Si na izlaganju na samitu. “U ovom kritičnom trenutku neophodno je igrati zajedno i zajednički podržavati mir i stabilnost. Nadam se da će ovi prijedlozi doprinijeti ciljevima postizanja zajedničke bezbjednosti u našem regionu.”\nPutin je također naznačio ublažavanje stava Kremlja u vezi s Talibanima, pozivajući na bolju koordinaciju u cijelom regionu za potencijalno priznanje te grupe kao legitimne vlade u Kabulu.\nU proračunatom odbacivanju njihove 20-godišnje pobune protiv vlade u Kabulu, ruski lider je pohvalio Talibane što su došli na vlast “bez krvoprolića” i rekao da će druge zemlje morati da pronađu način da sarađuju s tom grupom.\n“Što se tiče priznanja, moramo uskladiti svoje stavove i graditi dijalog”, rekao je Putin.\nKremlj je, također, u pregovorima o posjeti talibanske delegacije Moskvi, navodi se u izvještaju ruske novinske agencije RIA Novosti.\nSlično mišljenje dijeli i Pakistan, jedan od glavnih pristalica Talibana i ključni igrač u regionu, koji je pritiskao druge zemlje da rade s tom grupom.\n“Istovremeno, međunarodna zajednica mora da shvati: Šta je alternativa? Koje su opcije? Ovo je realnost i mogu li okrenuti leđa ovoj realnosti?”, rekao je pakistanski ministar vanjskih poslova Šah Mahmud Kureši u intervjuu za Associated Press 24. septembra.\nUprkos sve većem prihvatanju talibanske vladavine među nekim susjedima Afganistana, militanti se i dalje suočavaju s teškim putem u potrazi za međunarodnim priznanjem.\nTadžikistan, koji ima granicu od 1.357 kilometara s Afganistanom, i dalje se protivi vladavini Talibana, te je dozvolio prognanim političarima i zvaničnicima srušene afganistanske vlade da žive u toj zemlji, gdje navodno traže finansijsku i političku podršku.\nZvaničnici u Dušanbeu, također, su podigli uzbunu zbog tadžikistanskih militanata koji su se borili uz Talibane s potencijalnim planovima da pređu u Tadžikistan, rekao je zvaničnik tadžikistanske granične službe za RSE.\nTi potezi izazvali su snažan prekor Abdula Ganija Baradara, vršioca dužnosti zamjenika šefa privremene talibanske vlade, koji je 26. septembra u intervjuu za Al Jazeeru optužio Tadžikistan za miješanje u unutrašnje poslove Afganistana.\nMnogi zapadni lideri se i dalje snažno protive toj grupi i Kina će morati da nastavi da lobira u ime Talibana kako bi im omogućila pristup prijeko potrebnim sredstvima za vladanje Afganistanom.\nPrema Svjetskoj banci, Afganistan dugo zavisi od strane pomoći koja čini približno 43% BDP-a zemlje.\nMeđutim, pristup tim sredstvima je prekinut otkako su Talibani došli na vlast. Međunarodni monetarni fond (MMF) blokirao je pristup pomoći u iznosu od 440 miliona dolara pošto talibanski režim nije priznat kao legitimna vlada. Svjetska banka i EU su također suspendovale pomoć.\nNapor za priznanje Talibana dolazi u vrijeme kada se Afganistan nalazi na ivici ekonomskog kolapsa i pogoršanja humanitarne krize.\nSjedinjene Američke Države i razne evropske zemlje obećale su više od milijardu dolara hitne pomoći, ali je Washington također zamrznuo rezerve afganistanske centralne banke u iznosu od 9,5 milijardi dolara koji se nalaze u SAD.\nWashington time nastavlja da ima važnu polugu uticaja nad ekonomskom budućnošću Afganistana, što izazva frustracije Pekinga dok lobira kod drugih država da prihvate talibansko liderstvo u Afganistanu.\n“Afganistanske devizne rezerve su nacionalna imovina koja treba da pripada njegovom narodu i koju njegov narod treba da koristi, a ne da se koristi za vršenje političkog pritiska na Afganistan”, rekao je Vang na sastanku G20.\nPrethodni članakŠta pokreće tiho približavanje Arapa Siriji?\nNaredni članakTri govora u UN-u, tri različita stava o Palestini


Ministar otkriva: Šta sve čeka đake u 2018. godini - Zelena učionica\nMinistar otkriva: Šta sve čeka đake u 2018. godini\nInformatika, osnove preduzetništva ali i više fizičkog čeka osnovce, dok će gimnazijalci birati predmete, imati svoje zadruge… U klupe za učenje će i profesori, najavljuje ministar prosvete Mladen Šarćević.\nOn je u intervjuu za portal Pink.rs istakao da ono što može da očekuje đake u narednoj godini je redefinisan nastavni plan i program za prvi razred osnovne škole i gimnazije.\n“Informatika će postati obavezan predmet za učenike šestog razreda, ali će to biti i fizičko i zdravstveno vaspitanje i komponenta preduzetništva. Očekujemo prve rezultate velikih i važnih pilot projekata poput e-Dnevnika, preduzetnih škola i finansijske pismenosti”, najavio je ministar.\nGovoreći o rezultatima njegovog Ministarstva tokom 2017. godine, Šarčević je istakao da su prvi i veliki koraci u reformi obrazovanja već učinjeni i podsetio da su usvojena šest nova zakona u kojima su “kvalitet, efikasnost i autonomija tri glavne poluge”.\n“Osim toga uradili smo koncept velike mature, reformu gimnazijskog obrazovanja koja počiva na izbornosti i uveli 19 dualnih obrazovnih profila”, podseća ministar.\nNajavio je da Ministarstvo prosvete u 2018. godini očekuje rad na stotinama pravilnika koji su neophodni kako bi puna primena zakona bila ostvarena, navodeći da su formirani i timovi koji se bave novom mrežom škola, pitanjima ekskurzija i ishrane u školama…\nZa prevenciju nasilja potrebni i roditelji\nMinistar se osvrnuo i na slučajeve nasilja u školama koji su se prethnodnih nedelja dešavali u školama i rekao da je na inicijativu njegovog ministarstva formiran ministarski, a potom i operativni tim koji čine predstavnici sedam resora. “Oni su već imali nekoliko sastanaka i rade na uspostavljanju mehanizma i procedura reagovanja na terenu. Važno je da znamo ko se, kada i na koji način uključuje u sistem reakcije i na koji način mogu doprineti prevenciji. Važno je da se u sve to uključe roditelji”, kaže Šarčević.\n“Očekuje nas veliki posao na obuci nastavnika za novi način rada, što je prvi cilj svih reformi, jer će na taj način deca dobiti upotrebljiva i primenjiva znanja. Da bismo mogli da koristimo 27,4 miliona evra Sektorske budžetske podrške od Evropske unije uradili smo veliki posao pre svega na donošenju Nacionalnog okvira obrazovanja, ali i ispunili niz drugih indikatora”, rekao je on.\n“Svesni smo da nema dovoljno novca i nećemo nikom nametati obavezu na silu, ali ćemo se zaista potruditi da na razne načine pomognemo. Izmenama zakona sada je moguće osnovati Đačku zadrugu, uštedeti novac pri nabavci udžbenika, pa se može finansirati nabavka đačkih uniformi”, kaže ministar.\nNa pitanje kada će biti konkurs za nova zapošljavanja u školama i koliko će nastavnika biti zaposleno, odgovara da je pitanje konkursa povezano sa zabranom zapošljavanja, podsećajući da u prosveti dugo nije rađena selekcija ljudi koji rade, a koja je veoma važna.\nDo potpisivanja PKU, prosvetnim radnicima se neće isplaćivati naknade na koje imaju pravo\n2 komentara na "Ministar otkriva: Šta sve čeka đake u 2018. godini\n3 februara, 2018 u 11:09 pm\nZaboga! Kakav nepismen novinar!\nVise bode oci osuncan ministar..


TV Avala se ipak gasi : Crveni tepih\nIako je sve nagoveštavalo da će Saša Popović sa svojim poslovnim partnerima posle dugih pregovora kupiti TV “Avalu” od Željka Mitrovića i drugih suvlasnika, došlo je do neočekivanog obrta. Iako je praktično bio pred potpisivanjem ugovora, Popović je na kraju odustao od posla.\n- Iako je “Avala” pre mesec dana počela da, u manjim iznosima, uplaćuje dugovanja, sa tim se brzo stalo, i Savet je na današnjoj sednici odlučio da se nastavi postupak oduzimanja dozvole za emitovanje TV “Avala”. Čelnici ove stanice imaju rok da do sledeće srede, kada je zakazana nova sednica Saveta, namire dugove u potpunosti, a ako se to ne desi, “Avali” će biti oduzeta dozvola!Nakon toga “Avala” ima pravo žalbe, i ako tokom žalbenog postupka koji traje desetak dana, ipak uplate novac koji duguju, dozvola im se vraća. Ukoliko do toga ne dođe, RRA o oduzimanju dozvole obaveštava RATEL, koji zatim tu informaciju prosleđuje Ministarstvu telekomunikacija – kaže Karadžić za Telegraf, i objašnjava šta se dalje dešava sa nacionalnom frekvencijom koja trenutno pripada “Avali”.


Reč osnivača - Fakultet za sport\nSport je kroz svoj evolutivni razvoj, koji je pratio razvoj lјudskog društva, od prvobitnog značenja igre, zabave i razonode, vremenom poprimio i druga obeležja, te postao važna društvena delatnost, putem koje se ostvaruju značajne socijalne i ekonomske dimenzije pojedinca i društva u celini.\nSavremena shvatanja sporta stoje na stanovištu da je on vrlo značajna javna delatnost, jedna od najšire prihvaćenih i praćenih, usmerena na samog čoveka, ali i društvo u celini, koja ima daleko dublјi smisao od postizanja sportskih takmičarskih rezultata.\nSport zauzima značajno mesto, ne samo u fizičkoj kulturi, već i u kulturi uopšte, sa sve većim socijalnim i ekonomskim značenjem. To se posebno odnosi na evropski kontinent, kao kolevku modernog sporta, gde sport sve više postaje i svojevrstan deo evropskog identiteta. Evropska komisija je identifikovala sport kao funkciju pet oblasti: edukacije, zdravstva, socijalnog sektora, kulture i rekreacije.\nUprkos brojnim društvenim teškoćama i ograničenjima za razvoj sporta na našim životnim prostorima, sport ne samo da je jedna od najpopularnijih delatnosti na unutrašnjem planu Srbije, već je postao i jedna od najznačajnijih vrednosti Srbije na međunarodnom planu, zbog čega je i izdignut na nivo društvene delatnosti od posebnog značaja za državu i društvo. Uspesi srpskih sportista širom sveta, pored doprinosa ugledu zemlje, stvaraju prostor i za upoznavanje njenih resursa, razvoju potencijala i nadgradnji duha i etike njenih građana, kao i stvaranju ambijenta za bliže povezivanje sa razvijenim svetom.\nZbog toga je sport, Ustavom Republike Srbije (Član 97. stav 10.), definisan kao kategorija od posebnog društvenog interesa i velikim delom se finansira iz republičkog budžeta.\nSavremeni sport karakterišu dve osnovne tendencije: stalno širenje i usložnjavanje relevantnih teorijskih i praktično-organizacionih pitanja, s jedne, i ulaganja novca u sport, s druge strane. Sve izraženija višedimenzionalnost i interdisciplinarnost sportskih aktivnosti zahteva značajno veće fondove naučnih i stručnih činjenica, kao i relevantnih informacija, nego ranije, što nameće potrebu kontinuiranog naučnog praćenja i izučavanja različitih oblasti i pojava u sportu.\nSrpski sportisti i sportski stručnjaci su veoma priznati i cenjeni u svetu. Postignuti rezultati to svakako potvrđuju, ali su, u velikoj meri, plod rada i isključiva zasluga pojedinaca i entuzijasta, a ne sistematskog i standardizovanog procesa. Zato se danas u srpskom sportu sve intenzivnije mora tražiti odgovor na pitanje – sa kakvim znanjima, veštinama i sposobnostima kadrovi u sportu (sportski stručnjaci) treba da obavlјaju sve zahtevnije, složenije i odgovornije poslove? Evidentno je da dosadašnja praksa, koja je sportu delegirala stručni kadar prvenstveno iz domena kompetentnosti profesora fizičkog vaspitanja, ili na način samo delimično “osposoblјenih“ bivših sportista, entuzijasta i zalјublјenika u sport, ne može dugoročno obezbediti kvalitetan i adekvatan razvoj svih njegovih kapaciteta.\nDa bi se u potpunosti mogli koristiti svi potencijali sporta, na unutrašnjem i spolјnom planu, neophodan je savremeno koncpiran i prema svetskim standardima razvijen sistem obrazovanja stručnih kadrova u sportu. Visoki zahtevi savremenog sporta, kako u domenu sportsko-trenažne tehnologije, tako i u prostoru upravlјanja organizacijama i medijskom praćenju sportskih delatnosti, zahtevaju kompetentan i obrazovan stručni kadar koji, kao fundamentalni potencijal sporta, poseduje specifična znanja i primenjive veštine. Zbog toga je u savremenim obrazovnim sistemima u svetu, uvedena praksa školovanja i usavršavanja klјučnih profila sportskih stručnjaka, trenera, menadžera i novinara, na svim akademskim nivoima.\nVažnost obrazovanja ukazuje da sport ne treba posmatrati odvojeno od razvijanja pojedinačnih sposobnosti i sklonosti. Zajedničko obrazovanju i sportu je njihova emancipatorska funkcija. Svako svođenje sporta na ogolјenu komercijalizaciju ima dalekosežne posledice i kontraproduktivne, negativne učinke. U najširem smislu, obrazovanje se definiše kao aktivnost čiji je cilј razvijanje znanja, moralnih vrednosti i shvatanja, a ne samo veština vezanih za ograničeno polјe aktivnosti.\nS namerom uspostavljanja redizajniranog modela školovanja kadra za potrebe sporta, kojim bi bili zadovoljeni visoki stručni, naučni i obrazovni standardi, usaglašeni sa razvijenim visokoškolskim sistemima Evrope, istovremeno negujući najbolјe osobine tradicionalnog srpskog obrazovnog sistema, u Beogradu je osnovan Fakultet za sport. Cilj Fakulteta je da, prateći trendove razvoja i potrebe savremenog sporta, istovremeno uvažavajući interese nacionalnog sporta, na jednom mestu okupi sve najbolje što imamo u ovoj oblasti, kako bi, zajedničkim radom i naporima, stečeno iskustvo nadgradili neophodnim nivoom znanja, umeća i sposobnosti, kako bi sportskom tržištu ponudili visokoobrazovane sportske stručnjake, kompetentne za rad u svim segmentima sporta, koji će svojim ličnim karakteristikama i profesionalnim performansama doneti novu vrednost nacionalnom sportu. Stvaranjem takvog kadra i njegovim involviranjem u sportske procese obezbeđuje se kontinuitet kvalitetnog stručnog rada, a time i vrhunskih rezultata, od najmlađih kategorija do reprezentativnih selekcija.\nMultidisciplinarni nastavni planovi, u svemu usklađeni po Bolonjskoj konvenciji o visokom obrazovanju, i ispunjeni najviši materijalni standardi, obezbeđuju uspešan nastavni proces, a uz veliku zastupljenost praktičnog rada u njegovoj realizaciji, garantuju da stečena diploma neće biti samo pravni akt, već i dokaz da se usvojeno znanje i savladane veštine mogu realno primeniti u sportskoj praksi, odnosno na tržištu rada.\nUpotrebljivost naših diplomaca i njihovi budući rezultati biće nam najjasniji pokazatelj uspešnosti i motiv za još kvalitetniji obrazovni rad.\nProf. dr Ivanka Gajić


Smena u Midlzbrou - Sportskacentrala.com\nSmena u Midlzbrou16.03.2017 12:04hMidlzbro će opstanak u Premijer ligi pokušati da izbori sa novim stručnjakom. Posle serije loših rezultata čelnici kluba i dosadašnji menadžer Aitor Karanka su se složili da je rastanak najbolji za sve.\nKaranka je bio na klupi Midlzbroa od 2013. godine, a prošle sezone je vodio ekipu do drugog mesta u Čempionšipu i povratka u Premijer ligu. Brod je počeo da tone posle Nove godine. Ekipa sa Riversajda je u seriji od deset prvenstvenih utakmica bez pobede, a u 2017. godini Karankini izabranici su uspeli da postignu samo dva gola.\nZbog toga i zauzimaju pretposlednje mesto na tabeli sa 22 boda, tri manje od Kristal Palasa koji je prvi van zone ispadanja.


Suspendovan Tviter nalog mađarske vlade – “bez upozorenja i objašnjanja” – SLOBODNA VOJVODINA\nZvaničan Tviter nalog mađarske vlade suspendovan je “bez upozorenja i objašnjenja”, izjavio je portparol vlade Žoltan Kovač.\n“Izgleda da je došao ovaj novi vrli svijet u kojem tehnološki giganti ućutkuju one koji imaju drugačije mišljenje. Preduzeli smo neophodne korake i očekujemo zvanično objašnjenje od Tvitera”, rekao je portparol mađarske vlade.\nKovač je ocijenio da je “to veoma interesantno s obzirom na činjenicu da će Evropska komisija danas objaviti prvi izvještaj o vladavini prava”.\nPrema rezimeu u koji je imao uvid Frans pres, Komisija iznosi “veliku zabrinutost” o posljedicama reforme pravosuđa po nezavisnost sudija u Mađarskoj.\nMađarska vlada je juče zatražila ostavku potpredsjednice Evropske komisije Vere Jurove zbog “uvrjedljivih javnih izjava” o demokratiji u Mađarskoj i saopštila da će prekinuti “sve političke kontakte” sa njom.\nJurova je u intervjuu za Špigel izjavila da Orban voli da kaže da gradi liberalnu demokratiju, ali da bi ona rekla da “gradi bolesnu demokratiju”.\nTviter je ove godine blokirao više tvitova američkog predsjednika Donalda Trampa zbog iznošenja dezinformacija.


Izložba "Slikati prirodom" u galeriji "Progres"\nTanjug 23. aprila 2019. 16:52\nBEOGRAD – Izložba slika velikog formata „Slikati prirodom“ prof. Đorđa Stanojevića, biće otvorena sutra u galeriji „Progres“, čime će biti označen i početak rada nove kulturno-umetničke inicijative „Kvart Belgrade Waterfront“.\nJedinstveni odnos prirode, umetnosti i čoveka, prikazan na platnu, oslikava Stanojevićevo opredeljenje – da stvara umetnost u harmoniji sa životom prirode.\n„Proces nastanka umetničkog dela poistovećuje se sa prirodnim procesom, stvarajući jedan potpuno novi kulturni model i identičan je prirodnom procesu nastanka života – nepredvidiv je i posledica je velikog truda“, ističe slikar.\nIzložba dela prof. Đorđa Stanojevića prvo je u nizu umetničkih zbivanja koja će biti organizovana pod okriljem „Kvarta Belgrade Waterfront“.\nReč je o novoj kulturno-umetničkoj inicijativi koja podržava razvoj domaćeg stvaralaštva i kreativne produkcije, a čiji će likovni segment biti realizovan u saradnji sa galerijama „Štab“ i „Prozor“.\nPored umetničkih konkursa, program će obuhvatiti saradnju sa etabliranim, ali i umetnicima u usponu, u vidu umetničkih konkursa, izložbi, skulpturnih prikaza, koncerata, pozorišnih predstava, modnih revija i radionica.\nCilj „Kvarta Belgrade Waterfront“ je da podrži srpsku savremenu umetničku scenu, ali i da stvori nove prilike i prostor za kreativno izražavanje.\nKao jedan od budućih nosilaca kreativne energije u Beogradu, program će okupljati slikare, dizajnere, muzičare, glumce, plesače i brojne druge umetnike i inovatore, čiji rad će predstavljati sinergiju sa novom gradskom oblasti na obali Save.\nIzložba će trajati do 14. maja, a posetioci će moći da je pogledaju svakog radnog dana i subotom od 9 do 21 sat, kao i nedeljom od 10 do 18 sati.


AC Broker\t04.06.2008 15:14\nJučerašnji dan na Beogradskoj berzi obeležio je blagi rast oba indeksa uz uobičajeno skroman promet u iznosu odBeogradska berza oko 1,3 miliona EUR. Belex 15 je na kraju trgovačkog dana porastao za 0,17 odsto i iznosio 1758,43 indeksna poena, dok je indeks Belex line porastao za 0,02 odsto i iznosio 3058,84 poena. Učešće stanih investitora je bilo 55 odsto na strani kupovine i 60 odsto na strani prodaje.\nNajtrgovanije su bile akcije bankarskog sektora, Aik banke (AIKB) sa prometom od 40 miliona dinara po ceni od 8.000 dinara, što je indetično jučerašnjoj. I akcije Agrobanke (AGBN) su zabeležile solidan promet, za današnje trgovanje, od 19 miliona dinara. Cena ove akcije zabeležila je ne znatan rast od 0,15 odsto završivši na 18.230 dinara, što je približno prosečnoj dnevnoj ceni.\nPovećan promet akcijama zabeležen na vranjskom Alfa Plamu uz promet od 6,6 miliona dinara. Značajnijih promena u cenama nije bilo, jedino je na trgovanju akcijama kompanije GP Napred (NPRD) ostvaren rast od 20 odsto uz mali promet, dok je zemunski Navip (NAVP) ostvario pad od 18 odsto sa prometom od 28 akcija.


Aerodrom "Nikola Tesla" peti najbolji aerodrom u Istočnoj Evropi - Ekonomski Online\nHome / 1 / Aerodrom “Nikola Tesla” peti najbolji aerodrom u Istočnoj Evropi\nAerodrom “Nikola Tesla” peti najbolji aerodrom u Istočnoj Evropi\n20. Mar 2017. 16:00\t1, Biznis, Najnovije vesti iz Srbije, Vesti\n28. Apr 2017. 10:51\nAerodrom “Nikola Tesla” već treću godinu zauzima 5. mesto među najboljim aerodromima u Istočnoj Evropi, a nagrada je ozvaničena na dodeli nagrada agencije “Skytrax”, specijalizovane za rejting u vazdušnom saobraćaju, koja je održana u Amsterdamu.\nPrema klasifikaciji Skytrax-a, najbolji aerodrom na svetu već petu godinu je aerodrom Čangi u Singapuru, a najbolji aerodrom u Evropi je aerodrom u Minhenu.\nOve nagrade su među najprestižnijima u oblasti avio-industrije, a izbor je napravljen na osnovu 13,82 miliona online upitnika, u kojima su putnici ocenjivali 550 aerodroma širom sveta. Istraživanje je sprovedeno među 105 različitih nacija u periodu od jula 2016. do februara 2017. godine. Predmet istraživanja su komfor i zadovoljstvo putnika različitim segmentima aerodromske usluge, od dolaska na aerodrom, prijave na let, kupovine, transfera i bezbednosti, sve do ulaska u avion.\naerodrom Beograd korisnici nagrada Nikola Tesla priznanje putnici region\t2017-03-20\nTags aerodrom Beograd korisnici nagrada Nikola Tesla priznanje putnici region


Dodik: Za srpski narod važno da ima državu i slobodu\nObjavljeno: 09 septembar 2018 . u kategoriji Republika Srpska\nPredsjednik SNSD-a Milorad Dodik poručio je večeras da je za srpski narod važno da ima državu Republiku Srpsku i slobodu, što je to moguće ostvariti ubjedljivom pobjedom SNSD-a na narednim izborima.\nDodik je na centralnoj tribini SNSD-a u Kneževu istakao da je uvjeren da će biti izbaran za srpskog člana Predsjedništva BiH, a Željka Cvijanović za predsjednika Republike Srpske.\nOn je rekao da Republika Srpska želi mir i saradnju sa svim narodima na ovim prostorima i hoće da bude svoj na svome.\nDodik, koji je kandidat za člana Predsjedništva BiH iz Republike Srpske, naveo je da je SNSD istrajan u borbi za očuvanje i zaštitu interesa Republike Srpske u Sarajevu za razliku od onih drugih koji su izdavali Srpsku svakog dana, jer su se predali i nisu je branili.\nPotpredsjednik SNSD-a Željka Cvijanović pozvala je stanovnike Kneževa da glasaju za SNSD i kandidate ove partije da bi ostvarili veliku pobjedu na predstojećim izborima.\nCvijanovićeva je naglasila da će predstavnici SNSD-a u vlasti Srpske nastaviti poslije izborne pobjede da povećavaju plate, penzije i socijalna davanja, kao i da će nastaviti sa realizacijom započetih infrastrukturnih projekata.\n"Treba nam Dodik u Sarajevu, a ne oni koji izdaju interese Republike Srpske, blokiraju sredstva za ekonomski razvoj Srpske", napomenula je Cvijanovićeva, koja je kandidat za predsjednika Republike Srpske.\nOna je ponovila da u Republici Srpskoj postoji pobjednički tim koji čine predsjednik Republike, Narodna skupština, Vlada i lokalne zajednice koje predvodi SNSD.\nCvijanovićeva je u obraćanju okupljenima u Kneževu naglasila da se SNSD nalazi pred velikom pobjedom i da nastavlja da čuva interese Republike Srpske.\nNosilac liste SNSD-a za Predstavnički dom za Parlamentarne skupštine BiH Nebojša Radmanović rekao je da je SNSD donio prosperitet Republici Srpskoj, zastupao njene interese u međunarodnom pravu i opravdao ranije ukazano povjerenje građana.\nOn je pozvao stanovnike Kneževa da glasaju za Dodika i Cvijanovićevu jer su najbolje pokazali kako se čuvaju i štite interesi Republike Srpske.\nRadmanović je rekao da su drugi srpski predstavnici u Sarajevu pokazali da su spremni da za fotelju "prodaju Republiku Srpske", te ocijenio da takvi ne zaslužuju da dobiju glas.\nNosilac liste SNSD-a za Narodnu skupštinu Republike Srpske u Izbornoj jedinici tri Nikola Špirić rekao je da se "pod zastavom Republike Srpske" ide prema još jednoj velikoj pobjedi SNSD-a, za koju tvrdi da će biti najveća od Dejtonskog sporazuma do danas.\nŠpirić je ocijenio da je Republici Srpskoj naredne četiri godine potrebna politička stabilnost u Banjaluci i u Sarajevu.\nOn je naveo da građani Republike Srpske treba da glasaju za kandidate SNSD-a, koji se ne mogu porediti sa svojim protivkandidatima.\nKandidat SNSD-a za poslanika u Narodnoj skupštini Republike Srpske Radenko Bubić rekao je da je Dodik učvrstio temelje Srpske zbog čega smatra potrebnim da Dodik ide u Sarajevo, vrati izgubljene nadleženosti Republike Srpske i ojača njenu poziciju.\nStojanović: DNS je postao kanta za političko...\nŠiroka koalicija spriječava zaštićenost direktora...\nDodik: Čubrilović bi trebao ostati predsjednik...\nČubrilović nije više zamjenik predsjednika...


/ ZNAM KAKO DA SMRŠATE\nPol Makena\tZNAM KAKO DA SMRŠATE\nŽelite li da jedete šta god Vam se prohte, a da istovremeno\n• Da li ste obeshrabreni zbog svojih navika u ishrani i zbog svoje\n• U tom slučaju, ova neverovatna knjiga i CD mogu da vam\nRevolucionarni novi metod koji će vam pomoći da prestanete da\npreterujete u ishrani, da kontrolišete proždrljivost i budete u\npotpunosti motivisani da vežbate! Pol Makena razvio je napredni\nsistem za mršavljenje koji će izmeniti vaše mišljenje, stavove i\nuverenja o vašoj ličnosti, o vašem zdravlju i hrani koju jedete\nkako bi vam pomogao da sasvim lako preuzmete kontrolu nad načinom\nishrane i zauvek izgubite kilograme.\nDok budete koristili Polov neverovatan sistem, najnovije psihološke\ntehnike automatski će vam pomoći da počnete odmah da gubite\nkilograme! Možete neprestano da ih ponavljate kako biste bili\nzadovoljni sobom dok postižete savršenu liniju, konfekcijski broj i\nDr Pol Makena je britanski autor bestselera. Njegove knjige prodate\nsu u više od pet miliona primeraka širom sveta. Pomogao je mnogima\nda izgube suvišne kilograme, ostave pušenje, prevaziđu probleme sa\nnesanicom, otklone stres i povećaju samopouzdanje. Njegove\ntelevizijske emisije milioni ljudi imali su priliku da prate u 42\nzemlje sveta. Sarađivao je sa rok zvezdama, holivudskim glumcima,\nolimpijskim šampionima i vodećim biznismenima. Sada želi da pomogne\nRSD 1,199.00\tPROMENITE ŽIVOT ZA 7 DANA


Održana Četvrta sjednica Odbora za sveobuhvatnu reformu izbornog i drugog zakonodavstva\nIstaknuta važnost vođenja političkog dijaloga u Parlamentu\nNa današnjoj sjednici Odbora, u prisustvu Kristijana Danijelsona, generalnog direktora Direktorata za politiku susjedstva i pregovore o proširenju EU i NJ.E. Aiva Orava, šefa Delegacije EU u Crnoj Gori, predstvaljen je dosadašnji tok aktivnosti u okviru reforme izbornog zakonodavstva.\nKristijan Danijelson ukazao je na značaj aktivne i konstruktive uloge svih političkih subjekata u rješavanju pitanja u cilju unapređenja vladavine prava i evropske budućnosti Crne Gore. Danijelson se osvrnuo i na važnost ispunjavanja preporuka u odnosu na pitanja slobode medija, medijskog zakonodastva, borbe protiv korupcije i organizovanog kriminala, koje su značajne za funkcionisanje svakog demokratskog društva.\nPotpredsjednik Skupštine i predsjednik Odbora Branimir Gvozdenović zahvalio je gdinu Danijelsonu i Nj.E. Oravu na naporima i podršci u dosadašnjem toku reformi i istakao da dijeli mišljenje sa njima, da ključne aktivnosti treba sprovoditi u Parlamentu, kroz aktivniju ulogu političkih subjekata na već započetim aktivnostima. U tom smislu, saglasio se da je važnija suština od forme, a sve u interesu građana Crne Gore. On je dodao da je reforma izbornog zakonodavstva, između ostalog, usmjerena i na sveukupnu izgradnju kapaciteta Skupštine Crne Gore.\nČlanovi Odbora, u skladu sa svojim političkim stavovima, iznijeli su svoje viđenje o dosadašnjem radu i modelima za nastavak reforme.


Izvor: Beta, Tanjug subota, 31.03.2012. | 00:09 -> 16:09\nOna je, ipak, naglasila da to nema veze sa glasinama da je tu kompaniju otkupila amerièka firma Vatson farmaceutikals.\n"Otpušteno je deset radnika iz sektora finansija, logistike i kadrovske službe, kao tehnološki višak, po važeæim zakonima i sa odgovarajuæom otpremninom i to nema nikakve veze sa nekim Amerikancima", kazala je Gedošev.\nOna je navela da se Zdravlje Aktavis odluèilo na taj potez zato što želi da poveæa proizvodnju i broj zaposlenih u proizvodnji u leskovaèkoj fabrici za proizvodnju lekova. "Od poèetka godine smo primili deset novih proizvodnih radnika. Naš fokus je upravo proizvodnja", dodala je Gedošev.\nVatson farmaceutikals, kako stoji na zvaniènom sajtu te kompanije, èetvrta je po obimu proizvodnje i prometa generièkim lekovima u svetu, a peta po snazi faramaceutska kompanija u Sjedinjenim Amerièkim Državama.\nGeneralni direktor kompanije Aktavis Pavle Marjanoviæ kaže da je "apsolutno netaèna" informacija da to preduzeæe planira dramatièna smanjenja broja zaposlenih, veæ oèekuje da bi broj zaposlenih u toj kompaniji mogao biti poveæan.\n"Kompanija Aktavis je iznenaðena i šokirana objavama pojedinih lokalnih medija u vezi sa navodnim masovnim otpuštanjem radnika u fabrici Zdravlje Aktavis u Leskovcu", naveo je on.\nKako je ranije javila regionalna informativna agencija Jugpres, u obrazloženju otkaza, poslodavac navodi da radnicima prestaje radni odnos zbog toga što novi vlasnik planira smanjenje proizvodnje lekova.\nU Leskovaèkom Zdravlju, gde je pre privatizacije bilo zaposleno 2.050 ljudi, sada radi 414, a u predstavništvu Aktavisa u Beogradu još 127.\nGedošev nije htela da komentariše glasine da je amerièka kompanija Vatson Farmaceutik kupila islandski Aktavis sa oko 11.000 zaposlenih. "To je prosto netaèno. Nikakvog ugovora nema", kazala je Gedošev.\nDrugi izvor iz Aktavisa, koji je zahtevao anonimnost rekao je, meðutim, da se pregovori o kupoprodaji vode duže vreme i da bi zaposleni u Aktavisu bili sreæni kada bi ih preuzela amerièka firma.\n"Amerikanci su veoma zainteresovani za kupovinu Aktavisa, posebno zbog istoèno -evropskog tržišta", kazao je izvor agencije Beta. Inaèe, kako prenose strani mediji, amerièka kompanija æe za islandski Atkavis platiti oko pet milijardi evra.


Vesti, 18.12.2020, 10:00 AM\nViše od tri miliona korisnika interneta instaliralo je 15 dodataka za Chrome i 13 dodataka za Edge koji sadrže zlonamerni kod, objavio je Avast.\nOvi dodaci sadrže kod koji može da preusmerava korisnički saobraćaj na oglase i fišing sajtove, prikuplja lične podatke, kao što su datumi rođenja, e-mail adrese i aktivni uređaji, prikuplja istoriju pretraživanja i preuzme druge malvere na korisnički uređaj.\nAli uprkos tome što zlonamerni kod iz dodataka može sve ovo, istraživači Avasta smatraju da je primarni cilj ove kampanje preusmeravanje korisničkog saobraćaja radi novčane dobiti.\n„Za svako preusmeravanje na domen treće strane, sajber kriminalci bi bili plaćeni“, rekla je kompanija.\nAvast je rekao da je prošlog meseca otkrio dodatke i pronašao dokaze da su neki od njih bili aktivni bar od decembra 2018. godine, kada su korisnici prvi put počeli da prijavljuju probleme sa preusmeravanjem na druge veb sajtove.\nJan Rubin, istraživač malvera u Avastu, je rekao da ne mogu da utvrde da li su ekstenzije od početka sadržale zlonamerni kod ili je kod dodat ažuriranjem kada je svaka od njih dostigla određeni nivo popularnosti.\nMnogi dodaci su postali veoma popularni, sa desetinama hiljada instalacija. U slučaju većine njih je to postignuto tako što su predstavljani kao dodaci koji mogu da pomognu korisnicima da preuzmu multimedijalni sadržaj sa različitih društvenih mreža, kao što su Facebook, Instagram, Vimeo ili Spotify.\nAvast je rekao da je o svojim otkrićima izvestio i Google i Microsoft i da obe kompanije još proveravaju dodatke.\nDva dana pošto je Avast objavio svoja otkrića, situacija je ovakva: Google je uklonio svih 15 dodataka za Chrome za koje je Avast utvrdio da sadrže zlonamerni kod, dok je većina dodataka za Edge i dalje dostupna za preuzimanje. Uklonjeni su samo dodaci Pretty Kitty, The Cat Pet i SoundCloud Music Downloader.\nIspod je spisak Chrome dodataka za koje je Avast rekao da sadrže zlonamerni kod:\nA evo i spiska dodataka za Edge koji sadrže zlonamerni kod: